
годишен О Т Ч Е Т

На кмета на община троян за изпълнението на управленСКАТА ПРОГРАМА през 2013 г.

Троян, януари 2014 г.
С Ъ Д Ъ Р Ж А Н И Е: 
Въведение.
1. Инвестиции в дългосрочното и средносрочно устойчиво развитие на общината в различните сектори на обществения живот – икономика, градоустройство, социална сфера, комунално стопанство, образование и др. с активното участие на гражданското общество.
2. Създаване на предпоставки за стимулиране на инвестициите и подкрепа за развитие на малки и средни предприятия с цел поддържане и създаване на работни места.

3. Ефективен мениджмънт при управление на финансовите и материалните ресурси на общината.

4. Подобряване на жизнената среда.

5. Гарантиране и модернизиране на здравната инфрастрктура в общината.

6. Провеждане на социална и демографска политика.

7. Гарантиране на модерно и конкурентноспособно образование.

8. Опазване и развитие на културата.
9. Развитие на младежките дейности и спорта.

10. Изграждане на доверие в общинската администрация.

11. Засилване на местното самоуправление и развитие на гражданското общество.

Заключение. 
Правно основание 
Настоящият документ е изготвен в изпълнение на чл. 44 (5) от Закона за местното самоуправление и местната администрация (ЗМСМА), съгласно който кметът на Общината представя Годишен отчет за изпълнението на разработената от него Програма за управление. 

Период на отчета 
Отчетът обхваща периода 1 януари - 31 декември 2013 година. 

Институционална рамка
Настоящият отчет представя работата на кмета на община Троян и ръководената от него изпълнителна дейност на общинската администрация, извършени в съответствие с:
· Програмата за управление на кмета (2011 – 2015 г.);
· Общинския план за развитие (2007 – 2013 г.);
· Националните, регионалните и местните планови/стратегически документи, попадащи в приложното поле на дейността и отчетния период;
· Краткосрочните цели, отразени в бюджета на Общината за 2013 г., свързани с гарантиране на финансова стабилност и реализиране на инвестиции за подобряване на социално – икономическото развитие на общината.

Отчетът цели да представи подробна информация за конкретно предприетите последователни и систематични действия и инициативи, в съответствие със заявените цели за настоящия мандат, продиктувани от стремежа за повишаване на стандарта на живот на жителите на общината: 
· Създаване на условия за увеличаване конкурентноспособността на община Троян, чрез осигуряване на благоприятна  среда.

· Повишаване потенциала на човешките ресурси и равнището на заетостта. Интензифициране на процесите на социална  интеграция в общината.
· Повишаване качеството на жизнената среда и намаляване на вътрешнообщинските различия между града и селата на общината.

· Засилване на местното самоуправление и развитие на гражданско общество.

                    УВАЖАЕМИ ДАМИ И ГОСПОДА, 
Преди една година заявих пред Троян и троянци, че следващата година ще бъде динамична и трудна. Още в началото на мандата поех ангажимента за открито, диалогично и честно управление. 
В подготвената от мен Програма за управление 2011 – 2015 се ангажирах с провеждане на активни политики за  създаване на условия за увеличаване конкурентноспособността на община Троян, чрез осигуряване на благоприятна  среда.

Действително 2013 г. бе динамична година. Година, в която местната власт последователно и систематично изпълняваше редица дейности от местно значение, които законът е предоставил в нейната компетентност, в сферата на общинското имущество, предприятия, финанси, данъци и такси, общинска администрация, устройството и развитието на територията на общината и на населените места в нея, образованието, здравеопазването, културата, благоустрояването и комуналните дейности, социалните услуги, опазването на околната среда и рационалното използване на природните ресурси, поддържането и опазването на културни, исторически и архитектурни паметници, развитието на спорта, отдиха и туризма.
В същото време, 2013 г. бе година, в която отвъд функциите си на администратор, Община Троян бе катализатор на важни процеси, проводник на стратегически политики, възложител на многомилионен договор за инвестиции в публична инфраструктура.
При изпълнението на тези функции, основните принципи на работата на общинска администрация през 2013 г. се основаваха на: 

· Открито управление и прозрачност на процесите; 
· Законосъобразност и целесъобразност; 
· Диалогичност и партньорство; 
· Финансова стабилност и дисциплина; 
· Ефективност на инвестициите с фокус върху конкретни резултати.
I.Инвестиции в дългосрочното и средносрочно устойчиво развитие на общината в различните сектори на обществения живот – икономика, градоустройство, социална сфера, комунално стопанство, образование и др. с активното участие на гражданското общество. 
Работата на Община Троян в областта на икономическото развитие през 2013 г. бе съобразена с изпълнение на основните стратегически документи – Общински план за развитие, Програма за управление в община Троян за мандат 2011-2015, с поглед към основните приорити, заложени в Стратегията за интелигентен, устойчив и приобщаваш растеж «Европа 2020».
Усилията на община Троян в областта на икономическото развитие, през 2013 г., бяха ориентирани към: 
· изпълнение на широк кръг от дейности, подкрепящи запазването и разширяването на местния бизнес, привличане на инвестиции и създаването на нови работни места;
· развитие на базисната и бизнес инфраструктурата на територията на общината; 
· гарантиране на социалната интеграция и засилване на човешкия капитал;
взаимодействие с местния бизнес и неговите структури. 

·  Основните акценти, насочени към икономическо развитие в община Троян са свързани със стратигическото планиране, привличане на външни ресурси, допринасящи за подобряване на социално-икономическия живот, усилия насочени в утвърждаване на марката „Троян”.
 Най-важната стъпка за планиране на дългосрочното и средносрочно устойчиво развитие на общината беше подготвения   и приет от Общинския съвет общински план за развитие. 

Общинският план за развитие се разработи в момент, когато все още не е финализирано Споразумението за партньорство на Република България, определящо основните приоритетни направления, които ще бъдат финансирани в следващия програмен период, както и обема на заделените средства, не са финализирани и оперативните програми и др. стратегически документи за следващия програмен период, от които общинския план за развитие е силно зависим.

Общинският план за развитие на община Троян 2014-2020 г. беше разработен с помощта на външни консултанти и съвместно със заинтересованите органи и организации, с икономическите и социалните партньори, както и с активното гражданско участие, отчитайки постигнатото през изтичащия програмен период, даденостите на община Троян, натрупания опит и възможностите.

Общинският план за развитие на община Троян 2014-2020 г. беше приет с решение №473 от 28.11.2013 г. на Общинския съвет – Троян.

Разработването на общинския план се осъществяваше успоредно с активното участие на Община Троян, в качеството си на партньор, в проект на Областна администрация – Ловеч „Координиране на местни политики в област Ловеч за устойчиво развитие и просперитет“ с бюджет от 558 529,21 лв.
Чрез проекта:

· бяха разработени стратегически насоки за очертаване на основните приоритети при провеждане на политики на областно и общинско ниво в целевата територия за програмния период 2014 – 2020 г. и очертани критерии и индикатори за оценка на провежданите политики; 

· изготвени бяха финансови прогнози и оценка на ресурсната обезпеченост за изпълнение на приоритетите за програмния период 2014 – 2020 г.; 

· политиките, обект на стратегическо планиране на областно и общинско ниво, бяха консултирани с всички заинтересовани страни.
Друг важен момент, допринасящ за планирането на дългосрочното развитие на общината е разработването на интегриран план за градско възстановяване и развитие, който да подпомогне осъществяването на дългосрочна визия за развитието на град Троян.

За целта, Общинската администрация се възползва от обявената Схема за предоставяне на безвъзмездна финансова помощ: BG161PO001/5-03/2013 „Подкрепа за интегрирани планове за градско възстановяване и развитие II” по ОП „Регионално Развитие 2007 – 2013 г.”, Приоритетна ос 5: „Техническа помощ”, Операция 5.3: „Изграждане на капацитет на бенефициентите на ОПРР”, където кандидатства с проект „Изработване на интегриран план за градско възстановяване и развитие Троян 2020” с бюджет 199 104 лв. Договорът за безвъзмездна финансова помощ беше подписан в края на месец декември 2013 г.
Наличието на ИПГВР е необходима предпоставка за кандидатстване за безвъзмездна финансова помощ през следващия програмен период по Приоритетна ос 1 „Устойчиво и интегрирано градско развитие“ на Оперативна програма „Региони в растеж“ 2014-2020 г.

За превеждане на плановия процес в общината в съответствие с приоритетите на ЕС и на страната като предпоставка за перспективно развитие и привличане на финансови ресурси през изминалата година продължи работата по Общ устройствен план за развитие на общината.

В изпълнение на решение № 87 от протокол № 7 от 29.03.2012 год. на Общински съвет – Троян за изработването на Общ устройствен план на Община Троян (ОУПОТ), като първа стъпка, за подготовка на техническото задание беше сформирана работна група от общинска администрация, която събра и анализира голям по обем налична информация по отделните части и обобщи   досегашните проучвания за територията, правени  по различни поводи , които могат да бъдат   използвани за целите на  бъдещия ОУПОТ. Целта   беше да се установи  състоянието, условията и тенденциите в социално-икономическото и устройствено  развитие на община Троян, както и да се формулират основните проблеми от това развитие.След приключване на проучвателните работи, общинска администрация Троян подготви техническо задание за изработване на общ устройствен план на община Троян заедно с аналитична част и опорен план, съгласно чл. 125 от Закона за устройство на територията (ЗУТ). 

Общинският експертен съвет по устройство на територията с решение № 1 от протокол № 4 от 06.03.2013 год. прие Техническо задание за изработване на общ устройствен план на община Троян, заедно с аналитична част и опорен план в М 1 : 25 000 към него.

Със свое решение № 307 от протокол № 20 от 28.03.2013 год. Общински съвет – Троян  одобри Техническо задание за изработване на общ устройствен план на Община Троян, заедно с аналитична част и опорен план и възложи на кмета на община Троян да извърши последващи действия, като избра седем членна временна комисия за взаимодействие с общинската администрация и обсъждане на всички възникнали въпроси в процеса на уточняване на заданието и разработването на предварителния и окончателния проект.

Техническото задание беше съгласувано по отношение на защитени територии за опазване на културното наследство с Министерството на културата при условията и по реда на Закона за културното наследство и с Регионалната инспекция по околната среда и водите за определяне на приложимите процедури по реда на глава шеста от Закона за опазване на околната среда и чл. 31 от Закона за биологичното разнообразие. Към настоящия момент се извършва възлагане на обществена поръчка с открита процедура. 
През годината, която отмина беше разработен Регионален генерален план за водоснабдяване и канализация на обособената територия на „ВиК-Стенето” ЕООД - гр. Троян. 
Община Троян успешно реализира ангажиментите, свързани с изпълнение на мащабни инвестиции с европейско финансиране, насочени към решаване на сериозни проблеми на базисната и екологичната инфраструктура, с подобряване качеството на градската среда, с туризма, с културния и историческия потенциал на нашия град. 

Развитието и модернизацията на инфраструктурата е от определящо значение за увеличаване инвестиционната атрактивност и конкурентоспособност на общината.
Инфраструктурата е ключов фактор за развитието на бизнеса и източник за създаване на нови работни места. Тя има и важно значение за подобряване на условията на живот в общината.

Най-големи инвестиции привлякохме и се очаква да получим за развитието на екологичната инфраструктура в частта на В и К мрежите.

Успешно приключихме и отчетохме проект №11/321/00627 „Интегриран проект за водния цикъл на село Шипково, община Троян” с бюджет от 3 000 887 лв. 

В резултат от изпълнението на проекта са реконструирани и/или изградени:

· 2 590 м водоснабдителна мрежа;

· 2 742 м. канализационна мрежа; 

· Модулна пречиствателна станция за отпадъчни води с капацитет 67 284 м3/год. и битова сграда за обслужващ персонал.

Най-големият инвестиционен проект, който започнахме да изпълняваме, е проект №DIR-51011116-32-87 „Изпълнение на втори етап на интегриран проект за водния цикъл на град Троян” с бюджет 29 486 104,51 лв. 
Максималната стойност на безвъзмездната финансова помощ е 27 986 831,01 лв., а съфинансирането, което Община Троян следва да осигури е в размер на 1 499 273,50 лв. 

Срокът за изпълнение на проекта е до 10.02.2015 г.

Асоцииран партньор в изпълнението на проекта е “В и К – Стенето”- ЕООД, гр. Троян. 

Реализирането на проекта ще допринесе за:

· Новоизграждане и реконструкция на 7 061 метра водопроводна мрежа;

· Реконструкция на 688 бр. сградни водопроводни отклонения;

· Новоизградени и реконструирани 20 897 метра канализационна мрежа;

· Изграждане на нови и реконструкция на 1310 бр. сградни канализационни отклонения.

С реализирането на проекта се продължава процеса на развитие на екологичната инфраструктура на община Троян, започнат с реализирания вече проект за първия етап на водния цикъл на град Троян, по който бяха реконструирани 1 330 метра от канализационната мрежа и изграден втори етап - биологично пречистване на Пречиствателна станция за отпадъчни води – Троян.

През изминалата вече една година от стартирането на проекта бяха проведени съответните обществени поръчки и определени изпълнителите на дейностите по проекта.

Строителството стартира на 04.11.2013 г. С незначително изоставане от времевия график се работи активно през целия зимен период.  
През месец юни беше отчетено изпълнението на проект №BG161PO001-1.4.06-0030 „Корекция на река Бели Осъм в централната градска част на град Троян за предотвратяване на ерозията на речния бряг и овладяване на риска от наводнение”.

В резултат от изпълнението на проекта, общината получи 804 417,31 лв. Задължителният собствен принос на Община Троян по проекта е в размер на 44 532,27 лв. 

По проекта е изградена подпорна стена по левия бряг на река Бели Осъм в централната градска част на гр. Троян в участъка на река Бели Осъм от хотел „Троян Плаза” до въжения мост при ул. “Васил Спасов” с дължина по поречието от 186.2 м., като  общата дължина на изградените подпорни стени е 303 м, поради това, че същите са на различни нива. Изградените подпорни стени гарантират висока степен на защита при наводнения. По време на реализиране на проекта бяха ангажирани 10 безработни лица, регистрирани в Дирекция „Бюро по труда” – Троян.

При изграждането на стените е приложена иновативна технология за поставяне на еластичен кофраж, чрез която се създаде реалистичен ефект на реден камък и се постигна привлекателен облик, кореспондиращ със заобикалящата архитектурна среда и в унисон с изградените стени от каменна зидария в централната градска част на града. 

От архитектурна гледна точка, проектът за укрепване и корекция на речното корито дава възможност и за пространствено решение на крайбрежната зона в указания участък, имащо за цел, освен чисто инженерните функции, да обогати и допълни градското пространство, създавайки среда за рекреация и отдих в зоната на корекцията.

Продължиха процесите на проучване осъвременяването на техническата инфраструктура, насочена към интегрирано пространствено развитие и опазване на околната среда, по отношение на:

·  „Интегриран проект за водния цикъл на село Орешак, община Троян”. През изминалата година така и не получихме становище от Министерство на околната среда и водите (МОСВ) по внесеното на 25.01.2012 г. по процедура BG161РО005/11/1.12/02/25 на Оперативна програма „Околна среда 2007-2013 г.” прединвестиционно проучване. Очакваме изясняване на позицията на МОСВ и предприемане на необходимите действия за подготовка на проекта с цел кандидатстване за неговото финансиране през следващия програмен период. 

· „Интегриран проект за водния цикъл на село Врабево“. През следващите две години е необходимо финализиране на проектирането и придобиване на сервитутните права и тези на преминаване, с оглед кандидатстване за финансиране през следващия програмен период.

През изминалата година продължи процеса на годишното планиране на проектни предложения за кандидатстване пред Местна инициативна група Троян и Априлци по Програмата за развитие на селските райони през 2013 г., насочени към развитие на жизнената среда и туристическия потенциал.

Подадени са 3 бр. проектни предложения на обща стойност 605 130,51 лв., а именно:

· Мярка 313 - „Обновяване на туристическата инфраструктура на град Троян, чрез създаване на атракционни зони в Музея на занаятите и изграждане на туристическа пътека” с бюджет 36 458,52 лв.

Проектът предвижда:

· създаване на три атракционни зони в музея с необходимото оборудване за популяризиране на културното наследство на траките;

· реставриране на ритуален керамичен съд от римската епоха;

· доставка и монтаж на информационен пункт;

· Закупуване на  софтуер, управляващ информацията в информационния пункт;

· обособяването на туристическа пътека „Турлата“, чрез монтиране на необходимите съоръжения за информация и отдих (указателни и информационни табели, пейки, маса, беседка, кошчета за смет);

· изработване на информационни листовки и монтиране на информационна табела.

·  Мярка 321 - „Изграждане на информационно-културен център в град Троян“ с бюджет 455 630,35 лв.

Дейностите, включени в проектното предложение са:

· преустройството и надстрояването, включващо: реконструкция на североизточната част на сградата, обособена като самостоятелен обект; енергийна ефективност – цялостно саниране на сградата; премахване на водещи стени и изграждане на нови; направа на вътрешна водопроводна инсталация, вътрешна канализационна мрежа, сградно водопроводно и канализационно отклонение; отопление,  климатизация и вентилация;

· закупуване на оборудване, включващо: маса и столове за конферентна зала; посетителски столове; гардероби; бюра със стол; рол банер; стелаж за проспекти; кабелен дисплей за витрина; мултимедиен проектор; екран за стена; озвучителна техника; рекламни модулни системи със съпътстващи офис аксесоари, подходящи за вътрешно и външно експониране и презентиране; друго офис оборудване, подходящо за организиране на различни форуми.

· Мярка 322 - „Реконструкция на ул. „Букова“ в град Троян“ с бюджет 113 041,64  лв. 

Проектът предвижда направа на две ленти за движение с ширина 2,50 м и тротоар.

Осъществени бяха планираните дейности, насочени към развитие на екологичната инфраструктура по отношение на горските територии с проект №11/226/00207 „Възстановяване на горски потенциал и въвеждане на превантивни дейности в землището на с. Голяма Желязна” на стойност 47 484 лв. 

В резултат от изпълнението на проекта са осъществени:

· Възстановителни дейности (почистване и залесяване) в отдел 1045 ”а”, поземлен имот 15703.182.5 по кадастралната карта на с. Голяма Желязна с площ 50 дка;

· Закупуване на оборудване за противопожарни депа в с. Голяма Желязна, с. Шипково и град Троян.

Предстоят нови такива дейности с подписания на 30.07.2013 г. между Държавен фонд „Земеделие“, МИГ Троян и Априлци и Община Троян договор за безвъзмездна финансова помощ по Мярка 226 за изпълнение на проект „Възстановяване на горския потенциал на общински горски територии по кадастралната карта на с. Старо село“.
Проектът е на стойност 20 761,84 лв. и предвижда залесяване на 3,4 ха в землището на с. Старо село на пострадали гори от ветроломи и ветровали с дървесни видове, характерни за региона.
Очаква се подписване на договор за безвъзмездна финансова помощ и за подаденото пред МИГ Троян и Априлци през 2012 г. проектно предложение по Мярка 223 „Първоначална залесяване на неземеделски земи в землището на с. Калейца“.
Същото е на стойност 28 431,52 лв. и предвижда залесяване с бързо растящи видове (бяла топола) на 3 ха неземеделска земя в землището на с. Калейца.

Подписан е договор по Мярка 313 за изпълнението на проект „Обновяване на туристическата инфраструктура на община Троян, чрез изграждане на информационен пункт и съоръжения за посетители” на стойност 35 819,37 лв.

Проектът предвижда изграждане на информационен пункт (терминал) в централната част на град Троян (пред югозападния ъгъл на кафе „Антик”), както и монтиране на дървени седалки, част от които с облегалки, на централния площад. Терминалът ще предоставя на туристите и гостите на град Троян и общината видео, снимкова и текстова информация за туристическите обекти на нейната територия, хотелите и други туристически атракции, разписания на влакове и автобуси и друга полезна информация. 

През 2013 г. Община Троян, в качеството си партньор, заедно с общините Ловеч, Летница и Априлци, активно участва в изпълнението на проект „Устойчиво развитие на туризма чрез ефективен маркетинг и реклама на разнообразни и атрактивни туристически продукти и услуги” с бюджет 445 950,00 лв. 

Основната цел на проектното предложение е да превърне туристическия потенциал на региона Ловеч-Троян-Летница-Априлци в туристически продукт за привличане на посетителски и инвеститорски интерес, подобряване на имиджа, привлекателността и конкурентноспособността на територията.

До настоящия момент са реализирани по-голямата част от дейностите по проекта, а именно:

· Извършено е панорамно заснемане на обектите и картирането на маршрутите с GPS,;

· Заснет е филм за туристическите забележителности на територията;

· Разработени са туристическа карта за район Ловеч-Троян-Летница-Априлци, имиджова брошура на четири езика, тур. дипляна, рекламно-сувенирна продукция (настолни календари, чаши, магнити). 

В рамките на проекта, в периода от 04.11.2013 г. до 07.11.2013 г., Община Троян взе участие в световно туристическо изложение в град Лондон, Великобритания, на което беше представен региона като туристическа дестинация и бяха осъществени контакти със световни туроператори. Предстои провеждане на още три световни туристически изложения, съответно в Хелзинки, Москва и Берлин, в които участие ще вземат останалите общини – партньори по проекта.

Срокът за изпълнение на проекта е до 13.08.2014 г. Община Троян е осигурила съфинансиране в размер на 4200 лв.
 Основен проблем при усвояването на европейските средства са налаганите финансови корекции. Този проблем се задълбочава още повече, поради честата промяна в подхода при установяване на нарушенията, което води до промяна на размера на вече наложена финансова корекция, без това да е продиктувано от обективни обстоятелства.

Усилията на Общинската администрация са насочени към предприемане на постоянни действия за свеждане до минимум на налаганите финансови корекции.

Подходът на Община Троян при ползване на европейските средства е напълно прозрачен и публичен. Информацията, свързана с изпълняваните от общината проекти, се предоставя, както на сайта й, така и на редовните пресконференции на кмета с журналисти. 

Положени бяха не малко усилия за включване на гражданите, бизнеса и гражданските структури в процеса на планиране на проектите. 

За подобряване на жизнената среда през изминалата година успешно беше изпълнен един проект и започна реализацията на още два проекта, както следва:

На 10.07.2013 г. между Държавен фонд „Земеделие“, Сдружение „Местна инициативна група Троян и Априлци“ и Община Троян беше подписан и договор за безвъзмездна финансова помощ за изпълнението на проект „Рехабилитация на обществени зелени площи – паркове и градини, детски площадки и съоръженията към тях, в т.ч. доставка на съоръжения в гр. Троян и с. Дебнево, община Троян“ по Мярка 322 от Програмата за развитие на селските райони за периода 2007-2013 г.
Одобрената безвъзмездна помощ за реализиране на проекта, представляваща 100%  от общите разходи е в размер на 87 322,80 лв. До момента е получено е авансово плащане в размер на 36 384,46 лв.

Срокът за изпълнение на дейностите по проекта е 12 месеца, считано от датата на подписване на договора.

По проекта ще бъдат реализирани два обекта:

„Благоустрояване на част от парково пространство и рехабилитация на комбинирана площадка за игра на деца до 3 и от 3 до 12 години, гр. Троян“, разположена в централната градска част на града (градинката пред бившето кино) и „Благоустрояване на част от парково пространство и рехабилитация на комбинирана площадка за игра на деца до 3 и от 3 до 12 години, с. Дебнево“.
За двата обекта ще бъдат извършени необходимите строително-монтажни работи по благоустрояване на парковете, предмет на проектите, обновяване на съществуващите в тях детски площадки, с цел осигуряване на възможности за игра на децата в подходяща естетическа среда и гаранции за сигурност.

Новопроектираната площадка за игра в гр. Троян ще бъде предназначена за две възрастови групи, площадка за игра за ползватели от 3 до 12 години, комбинирана с площадка за ползватели до 3 години, като ще се обособят отделни зони за всяка възрастова група със съответните за нея занимания и съоръжения за игра, съобразно изискванията на Наредбата №1 от 12.01.2009 г. за условията и реда за устройството и безопасността на площадките за игра. Посредством реконструкцията на площадката ще се осигурят максимален брой занимания за деца с висока игрова стойност. Всички съоръжения за игра ще бъдат монтирани върху синтетична (каучукова) ударопоглъщаща настилка. С оглед спазване на изискването на Наредба №1 от 12.01.2009 г., 50 на сто от заниманията ще бъдат достъпни и за използване от деца с увреждания като е осигурен безпрепятствен достъп до тях.

В проекта за с. Дебнево е предвидено благоустрояване на парка чрез изграждане на паркова алея и рампа за достъпна среда, отваряне на допълнителен подход към парка и монтаж на детски съоръжения.  
Важен аспект от политиката на община Троян е подобряването и развитието на общественото здраве. Целта е, жителите на общината да получат адекватна помощ в максимално добри условия. 

Тенденциите в здравеопазването са  насочени към осигуряване на достъпна качествена медицинска помощ, осъществявана чрез високо технологично оборудване от достатъчен брой квалифицирани специалисти

За постигането на заложената цел, Общинската администрация разработи проект „Реконструкция/обновяване и оборудване на „Многопрофилна болница за активно лечение – Троян” ЕООД, град Троян”, с който кандидатства пред Оперативна програма „Регионално развитие” 2007-2013 г. за получаване на безвъзмездна финансова помощ за неговото реализиране.

Проектът беше одобрен, в резултат на което на 30.10.2013 г. беше подписан договор за безвъзмездна финансова помощ.


Общата стойност на проекта е 1 289 272,58 лв., от които стойността на безвъзмездната финансова помощ е 1 279 858,12 лв., а собствения финансов принос на кандидата е в размер на 9 414,46 лв.

С реализацията на проекта ще се постигне разширяване на обхвата и качеството на предоставяните от „МБАЛ – Троян“ ЕООД здравни услуги на населението. Ще се създадат необходимите предпоставки за значително подобряване на възможностите за ранна диагностика. От изключително значение е изграждането на достъпна среда за хора в неравностойно положение. Ключов положителен ефект от проектната реализация е подобрената здравна инфраструктура в целевата територия, повишеното качество на живот и на работната среда. Проектът ще допринесе за повишаване привлекателността на региона и за устойчивото му развитие.

През 2013 г. продължи реализирането на проект „Подкрепа за достоен живот“ по Оперативна програма „Развитие на човешките ресурси“ 2007-2013 г., в който Община Троян е партньор на Агенцията за социално подпомагане (АСП). Целта му е, да се приложи нов подход за предоставяне на услуги в семейна среда, чрез въвеждане на принципа „Индивидуален бюджет за личен асистент“.

В Община Троян през 2013 г. са обслужвани 24 потребители на услугата „личен асистент“ от 19 лични асистенти. Включените в проекта лица/деца са с трайни увреждания и с невъзможност за самообслужване. 

Поради изключителния интерес и полезност на проекта, същият е удължаван многократно, като планирания край за предоставяне на услугата е 31.08.2014 г. През м. ноември 2013 г. се извърши нов прием на потребители и изпълнители на услуги, които са оценени и класирани в низходящ ред по точки, съобразно индивидуалните им потребности. Считано от 02.01.2014 г. на Община Троян е отпусната допълнителна часова квота от 720 ч., което ще позволи включване на още 7 нови потребители и назначаване на трудов договор на 7 изпълнители-лични асистенти.

Общата стойност на бюджета на проекта за Община Троян е 270 480 лв., който очакваме да бъде актуализиран през месец януари 2014 г., с оглед допълнителната квота. Не се изисква съфинансиране от Община Троян. Средствата за възнаграждения на личните асистенти и на екипа за организация и управление се превеждат от АСП на общината ежемесечно на 100% от заявените, като за 2013 г. същите възлизат на           96 586,63 лв.

Проект „Независимост и включване“ по ОП „Развитие на човешките ресурси“ 2007-2013 г. беше спечелен през 2012 г., но реализацията му продължи, считано от 01.02.2013 г. с планирана продължителност 18 месеца, т.е. до 31.07.2014 г. Общата стойност на проекта е 164 989,88 лв. Целта на проекта е засилване на социалното включване на уязвими групи и създаване на условия за заетост в социалната икономика. В рамките на Домашен социален патронаж се създаде звено за три типа почасови социални услуги предоставяни по домовете на лица и деца с различни трайни увреждания, чиито ограничения ги поставят в изолация и/или в невъзможност да се самообслужват. Другата целева група включена в проекта са възрастни лица, ограничени да организират бита и хигиената в жилищата си самостоятелно.

От 01.08.2013 г. след провеждане на тръжни процедури, обучение на изпълнителите и създаден офис за организация и координация на почасовите услуги, са назначени 34 безработни лица, две от които в офиса на звеното, а останалите на длъжности „социален асистент“, „домашен помощник“ и „домашен санитар“, които обслужват 69 потребители. Социалните услуги в рамките на проекта ще бъдат изпълнявани до 31.07.2013 г. Съфинансиране от общината не се изисква.

На 30.08.2013 г. приключи реализацията на проект „Нов избор – развитие и реализация“, който стартира на 01.10.2012 г. Община Троян беше партньор по проекта на Агенцията по заетостта.

В резултат от реализацията на проекта, през 2013 г. са работили общо 113 безработни лица, от които: общи работници – 23 лица; градинари – 45 лица и поддръжка пътища – 45 лица. Заетите лица са извършвали ежедневно почистване и поддръжка на градинки и тротоари и почистване и оформяне на банкети и канавки на улици.

Получените средства са  размер на 247 734,80 лв.

На 01.02.2013 г. стартира реализацията на проект „Подкрепа за заетост“, по който Общината е партньор на Агенцията по заетостта.

В изпълнение на проекта, през 2013 г. е осигурена работа на 15 безработни лица по професията „Работник поддръжка на пътища“.

Постъпилите средства са в размер на 43 600,34 лв.

Друг проект, който стартира през 2013 г. е „Ново начало – от образование към заетост“, по който Община Троян също е партньор на Агенцията по заетостта.

Проектът осигурява работа на млади специалисти в различни области. През годината по проекта са назначени четирима младши експерти в Общинска администрация – Троян. Получените средства са в размер на 10 487,96 лв.

През 2013 г. продължи реализацията на проект „И аз имам семейство“, който стартира през 2012 г. Община Троян е партньор по проекта на Агенцията по заетостта.

Целта на проекта е деинституционализацията на домовете за деца и настаняване на децата в приемни семейства. 

От стартирането на проекта до настоящия момент са получени 27 запитвания от семейства, като реално подадените заявления са 9 бр. След проведени проучвания са обучени и утвърдени 4 семейства. Настанени в приемни семейства са 4 деца, а 1 дете е реинтегрирано при биологичните си родители. В процес на проучване са 3 семейства. 

Получените по проекта средства са в размер на 30 504,50 лв.

Важна предпоставка за устойчивото развитие на общината е осигуряването на качествено образование, предвид на което материалните и нематериални инвестиции в тази сфера са особено значими. Същите са крачка към гарантиране, както на модерно и конкурентноспособно образование в община Троян, така и на осигуряване на благоприятна, здравословна и стимулираща развитието жизнена среда - един от основните фактори за преодоляване на демографската криза и предпоставка за привличане на инвестиции и за осигуряване на устойчиво развитие.

За постигане на посочената цел, Община Троян ежегодно инвестира в различна образователна инфраструктура. 

През 2013 г. по проект „Красива България“ към Министерство на труда и социалната политика бяха реализирани два проекта, както следва:

· „Изграждане на открита детска площадка в ОДЗ „Буковец“, гр. Троян

В резултат от изпълнението на проекта, ОДЗ „Буковец“ придоби  изцяло завършен облик и предлага още по-добри условия, за отглеждане на децата. Предвидените благоустроителни дейности допринесоха за превръщането на детското заведение в приветливо и отговарящо на европейските изисквания място.

Изградени са четири  детски площадки. Три  за деца от 0 до 3 год. възраст с тематика: ”Джунглата”, “Морето” и “Гората”. Една за деца от 3 до 12 год. с тематика “Гората”. Съоръженията за деца от 0 до 3 год. възраст са монтирани върху армирана бетонова настилка с положена отгоре удъропоглъщаща настилка. Извършени са строително монтажни работи по благоустрояване на дворното пространство. 

Стойността на проекта е 41 230,00 лв., от които 21 027,00 лв. са съфинансиране от Община Троян.

· „Изграждане на открита детска площадка в ОДЗ „МИР“, гр. Троян

Реализирането на проекта допринесе за по-добрия и завършен вид на детското заведение. Съществуващите и ново изградените детски площадки ще създадат условия за безопасността на децата  и възпитанието им в естетична среда.  

Изградени са две детски площадки за деца от 3 до 12 год. с тематика “Джунгла ” и “Гората”. Извършени са строително монтажни работи по благоустрояване на дворното пространство. 
Стойността на проекта е 48 247,00 лв., от които 24 606,00 лв. са съфинансиране от Община Троян.

Друг важен фактор за социално-икономическото развитие на общината е опазването на духовното наследство, използването на туристическия потенциал, както и развитието на предприемачеството в сферата на културата. 

В изпълнение на приоритетите в тази област, през 2013 г. Община Троян стартира изпълнението на проект „Изграждане на център за предоставяне на културни услуги – многофункционална сграда в град Троян“, за финансирането на който кандидатства през 2012 г. пред Сдружение „Местна инициативна група Троян и Априлци“ за отпускане на безвъзмездна финансова помощ по Мярка 321 от Програмата за развитие на селските райони за периода 2007-2013 г.

Бюджетът на проекта е в размер на 403 433,02 лв., като до настоящия момент е получено авансово плащане в размер на 168 097,09 лв.

Срокът за изпълнение на дейностите по проекта е 12 месеца, считано от датата на подписване на договора за безвъзмездна финансова помощ на 10.07.2013 г.

В рамките на проекта ще бъдат извършени всички необходими строително-монтажни работи по реконструкция на двуетажна монолитна сграда, намираща се на ул. „Г. С. Раковски“ №55, гр. Троян, в „Център за предоставяне на културни услуги – многофункционална сграда“. На първия етаж е предвидено изграждането на полифункционална зала с възможност за използване от малки състави и вокални групи за репетиции и опция за бързо и лесно преустройство в малка конферентна или заседателна зала. Обзавеждането на залата ще бъде мобилно и ще позволява организиране на различни мероприятия – семинари, обучения, делови срещи и др. На това ниво е предвидено изграждането на складови помещения и санитарни възли. На втория етаж е предвидено изграждането на репетиционна зала, оразмерена за репетиции на състави до 40 човека. Също така е предвидено изграждането на съблекални за мъже и жени с предверия, санитарни възли и душове. Сградата ще бъде цялостно санирана като всички външни стени ще се изолират с топлоизолация  и ще се защитят от преките атмосферни влияния, посредством силикатни мазилки, а съществуващата дограма ще бъде подменена с нова PVC с петкамерен профил и стъклопакет. В рамките на проекта ще бъде закупено и необходимото оборудване и обзавеждане за пълноценната експлоатация на сградата.

През отчетния период успешно приключи стартиралия през 2011 г. проект „Провеждане на иновативно културно събитие в община Троян – Български фестивал на сливата“, финансиран от ОП „Регионално развитие“ 2007-2013 г. 

Основната цел на проекта беше създаване и промотиране на иновативно културно събитие, което допринася за изграждане на идентичност и неповторимост на община Троян на национално и наднационално ниво, както и разнообразяване и обогатяване на културния живот и повишаване удовлетвореността на жителите в община Троян, като основа за устойчиво и интегрирано развитие.

Целта беше достигната, тъй като проектът получи одобрението на жителите и гостите на общината, а отзвукът от неговата реализация надмина пределите на страната.

Резултатите от проекта:

· Създаден равен достъп до културата на всички граждани от общината, сближаване чрез включване на граждани от различни социални групи;

· Организирани и проведени две иновативни културни събития с прилагане на добрите практики за обогатяване на културния живот на Община Троян, повишена е привлекателността и се работи в посока за утвърждаване на местната идентичност;

· Извършени дребно мащабни инфраструктурни дейности, свързани с организацията и провеждането на иновативните културни събития (изградена достъпна архитектурна среда за хора с увреждания, реализирани дейности по благоустрояване на пространства /ремонт, реконструкция, обновяване/ на места, пряко свързани с изпълнение на иновативното културно събитие);

· Осигурено подходящо оборудване и обзавеждане, свързано с организираните събития: закупени са технически съоръжения и оборудване (сцени, ограждения, озвучителна и осветителна техника, музейна експозиция и др.).

Стойността на проекта достигна 341 225,91 лв., като от тях 17 647,81 лв. са задължително съфинансиране от Община Троян.

Устойчивостта на проекта беше гарантирана с проведеното есенно издание на фестивала изцяло организирано със собствени ресурси.

Освен изпълнението на спечелените проекти, бяха положени и усилия за проучване на възможностите за включване на читалищата в проекти за подобряване на тяхната материална база, но напредък в тази насока не беше постигнат, тъй като през изминалата година не бяха обявени подходящи схеми за финансиране на посочената дейност. Въпросът остава открит и през следващия програмен период.

През изминалата година се търсеха възможности за включване на археологически обект „Состра“ в проект за проучване, консервация и реставрация и изграждане на инфраструктурата, осигуряваща достъп до обекта. Одобрен е  подробен устройствен план,  след което беше извършена процедура за промяна на предназначението на земеделска земя за паркинг и пътна връзка към  “Состра”.
Предстои възлагане изработването на идеен/ технически/ работен проект от компетентните служители. Остава ангажимента ни за проучване на възможностите за финансиране на посочените дейности, с оглед превръщане на археологическия обект в привлекателно и атрактивно място и желана дестинация за гостите на община Троян.

Създаването на условия и възможности за приобщаване на децата и младите хора към практикуване на спорт, с оглед подобряване на тяхното здраве и физическа дееспособност, също е важен приоритет на Общинската администрация.

Към настоящия момент се изпълняват следните проекти:

· „Изграждане на център за отдих, свободно време и спорт в с. Балканец, община Троян“;
· „Рехабилитация на обществени зелени площи – паркове и градини, детски площадки и съоръженията към тях, в т.ч. доставка на съоръжения в гр. Троян и с. Дебнево, община Троян“.
Очаква се одобрение да получи и проект „Обновяване на туристическата инфраструктура на град Троян, чрез създаване на атракционни зони в Музея на занаятите и изграждане на туристическа пътека“.

Проектите, реализирани по проект „Красива България“: „Изграждане на открита детска площадка в ОДЗ "Буковец" и „Изграждане на открита детска площадка в ОДЗ "Мир", също са крачка към постигане на тази цел.

Развитието на младежките дейности и спорта остава постоянна задача и през следващия програмен период 2014-2020 г., през който са предвидени за изпълнение не малко проекти, допринасящи за създаването на възможности за осмисляне на свободното време на младите хора и практикуването на масов спорт, с оглед подобряване на физическото им здраве.

На 09.06.2013 г. приключи изпълнението на проект „Ефективност и качество за добро управление“, финансиран от Оперативна програма „Административен капацитет“ 2007-2013 г. Партньор по проекта на Община Троян беше Община Елванген, Германия.

Целта на проекта беше да повиши ефективността на управлението чрез прилагане на добри европейски практики в областта на оптимизиране на разходите по управление на публична собственост.

Разплатените по проекта средства са в размер на 158 745,18 лв., от които 5000 лв. за сметка на Община Троян.

По време на изпълнение на проекта, служителите на двете общини Троян и Елванген си размениха по две посещения.

Постигнати бяха следните резултати:

· Установена степен на прилагане на принципите на добро управление;

· Извършени анализи на работата по управление на общинските имоти в двете администрации и идентифицирани добри практики;

· Повишен капацитет на служителите и придобити практически знания и умения;

· Съвместно разработени инструкции и системи за мониторинг;

· Споделен опит и установено сътрудничество между общините.

В края на 2013 г. финализирахме изпълнението и на проект „Функционален анализ на Общинските администрации Троян и Севлиево“, реализиран по ОП „Административен капацитет“ 2007-2013 г. Проектът изпълнихме с партньорството на Община Севлиево. Същият е с бюджет от 160 804,00 лв. Съфинансиране от Общината не се изисква.

Функционалните анализи на двете общини бяха разработени в периода август – ноември 2013 г., чрез прилагане на Единната методология за функционален анализ в държавната администрация. Анализът на текущото състояние на двете административни структури беше реализиран по отношение на релевантността на функциите им, на ефективността и ефикасността от тяхната дейност. Беше извършен преглед на наличните стратегически и програмни документи на Община Троян и Община Севлиево, нормативни документи, съществуващи изследвания и др. Успоредно с това бяха анкетирани служители и ръководители на двете общински администрации. В хода на провеждане на функционалния анализ бяха реализирани и редица работни срещи между екипите по проекта и интервюта с представители на ръководния състав и в двете общини. Беше проведен и двудневен изнесен семинар, на който присъстваха представители на ръководни и експертни позиции в общинските администрации Троян и Севлиево. По време на семинара бяха представени основните констатации, областите и предложенията за подобрение, както и плановете за действие за тяхното изпълнение. 

Въз основа на резултатите от анализа на текущото състояние в администрациите бяха идентифицирани области за подобрение на работата и бяха изготвени препоръки и планове за действие. 

През месец април 2013 г. започна реализацията на проект „Повишаване на квалификацията на служителите от Общинска администрация – Троян“, който също се изпълнява с финансовата подкрепа на ОП „Административен капацитет“ 2007-2013 г. Стойността на проекта е в размер на 83 402,22 лв.

Общо за групата обучения: планувани 184 служители, 79 обучени.

Проектът е с продължителност до 26.04.2014 г. 

Една от основните цели в работата на Общинската администрация е непрекъснатото подобряване на диалога граждани - местна власт, с оглед по-висока прозрачност в работата на местната власт и повишаване на ефективността на процеса на взимане на решения.

През 2013 година отново беше организирана и проведена  инициативата „Обществен форум за реализация на партньорски проекти“. Тя има за цел съфинансиране от общинския бюджет на проекти на граждани, граждански организации, неформални групи и други структури, насочени към подпомагане развитието на местната общност.

През годините процедурата, при която се определяха и реализираха проектите, търпеше своето развитие. 

През 2013 г. се приеха и приложиха конкретни правила за кандидатстването и реализирането и оценяването на проектите, което повиши интереса към форума.

По инициативата бяха подадени 17 проектни предложения, три от тях отпаднаха, поради недопустимост на включените в тях дейности.
Реализирани бяха 14 проекта на обща стойност 42 851,63 лв., от които финансиране от общинския бюджет 29 845,18 лв., финансово участие на кандидатите 13 006,54 лв. и нефинансово участие на кандидатите в размер на 5 240,68 лв.

Инициативата „Обществен форум за реализация на партньорски проекти“ се осъществява вече повече от десет години, като с всяка изминала година набира все повече популярност. 

Традицията ще бъде запазена и през следващия програмен период, защото това е една от възможностите, чрез които различните граждански организации допринасят пряко за развитието на общината, посредством проектите, които сами реализират с финансовата подкрепа на Община Троян.

Сериозна подкрепа от Общинската администрация получи Сдружение „Местна инициативна група Троян и Априлци“ за изпълнение на Стратегията за местно развитие на територията на общините Троян и Априлци, чиято обща стойност на проекта възлиза на 3 875 000 лв.

Подписаните договори за предоставяне на безвъзмездна финансова помощ са 18 бр. на обща стойност на допустимите разходи 1 181 538,51 лв., в т.ч само за територията на община Троян - 14 бр. проекти на обща стойност на допустимите разходи 1 035 399,15 лв.

Подписаните от Община Троян, в качеството й на бенефициент, договори за безвъзмездна финансова помощ са 5 бр. на обща стойност 629 195,70 лв. На етап оценка са 4 бр. проектни предложения на обща стойност 1 262 757,73 лв.

Дейността на местната власт, посредством нейните инструменти и структури, резултира в подобрената жизнена среда с всичките й сфери. 

В Приложение 1 /неразделна част от отчета/ са показани Проекти, по които община Троян е била пряк бенефициент и е осъществявала преки дейности по администриране им.

Към края на 2013 г. категорично можем да заявим, че Община Троян защити позицията си на активен и мотивиран бенефициент по оперативните програми, на което в голяма степен се дължи темпът на договаряне и усвояването на европейските фондовете.
Процеса на изпълнение и отчитане на проектите е съпроводен с редица трудности и проблеми, които ни съпътстваха и през 2013 г.

· Висока степен на формализация и сложни административни процедури при управлението на проектите.  
· Затруднения създават и различията в процедурите и правилата по отделните програми за подготовка на проектни предложения, съдържащи сходни по своя характер инвестиции/дейности, както и за изпълнение и отчитане на сходни проекти.

Всички етапи от проектния цикъл с характеризират с голям обем документи и затруднен документооборот. 
· Ниско ниво на доверие между институциите и бенефициентите, което резултира във въвеждането на свръхконтроли, припокриване в обхвата на контролните дейности, извършвани от отделните органи, „презастраховане“ и съответно – бюрократизиране на процесите, ограничение на гъвкавостта на институциите и забавяния на всеки етап от проектния цикъл.  
· Проблеми, произтичащи от прилагането на нормативната уредба в областта на обществените поръчки
 През 2013 година бяха положени значителни усилия за развитието на транспортната инфраструктура, за подобряване състоянието на републиканската пътна мрежа на територията на общината. Не дадоха резултат усилията ни за привличане на средства от републиканския бюджет за реконструирането на входа и изхода на Троян. 

Като сериозен успех може да бъде определено включването на трасе “ІІ-35” в програмата на Агенция „Пътна инфраструктура” за програмен период 2014-2020 г. Това е предпоставка за решаването на един отдавана поставян и не решаван проблем, който би подобрил значително проблемите на транспортната свързаност на града. Значителни усилия бяха положени за започване на  работата по изграждането на алтернативно трасе ІІ-35. С проблема бяха ангажирани Председателя на Народното събрание, Министъра на МРРБ, ръководителя на АПИ. В резултат предстои изграждането на междуведомстветна комисия с представители на МРРБ, АПИ и Община Троян за започване на работа по обекта. Актуализиран е проекта за моста свързващ трасетата на ІІ 35 и ІІ 357.
Важна стъпка към оптимизиране на пътната инфраструктура на територията на общината е подготвения през годината проект за пътна връзка между улиците „Генерал Карцов” и „Македония”. Активно са работи за търсенето на средства за започване на работа по проекта.
За повишаване ефективността на управление на отпадъците през изминалата година беша приета Общинска програма за опазване на околната среда с включена програма за управление на дейностите по управление на отпадъците. Реализирана е площадка за депониране на зелени отпадъци в гр. Троян и са определени и изградени площадки във всички останали населени места. През годината предстои сериозна работа по намирането на решение на обработна на отпадъка, постъпващ на депото с цел намаляване на обема и теглото му.
ІІ. Създаване на предпоставки за стимулиране на инвестициите и подкрепа за развитие на малки и средни предприятия с цел поддържане и създаване на работни места.

През 2013 година общинска администрация  продължи да създава предпоставки за стимулиране на инвестициите и подкрепа за развитие на малките и средни предприятия. Прилага се индивидуален подход към всеки инвеститор, оказваме интстуционална подкрепа, през годината постоянно се съблюдаваше за обещаните мерки за подпомагане и стимулиране на инвестициите. Съобразно възможностите се осигуряваха се средства от бюджета за изграждане на необходимата инфраструктура. Ръководството през цялата година проследяваше изпълнението на поетите ангажименти в количествено, качествено измерение и времеви срок.
 В рамките на тези действия бяха проведени срещи с представители на Българската агенция за инвестиции, Агенцията за малки и средни предприятия, Българската банка за развитие, Българо-швейцарската търговска камара, Търговско-промишлена и земеделска камара – Ловеч и др. Представители на общината взеха участие в регионалната среща на Българо-швейцарската търговска камара в Плевен. 
След персоналната покана на Българо-швейцарската търговска камара, Община Троян беше представена от същата на годишната среща с бизнеса в Берн, Швейцария.

Експерти от дирекцията изготвиха представяне /презентация/ на общината и бизнеса на български, английски и немски език.

Съществуващият регистър на имотите с инвестиционен потенциал беше актуализиран и предоставян при необходимост.

Оказано беше пълно съдействие на заявители по отношение на провен инвеститорски интерес към Община Троян:

· Осигуряване на пълна информация, контакти и съдействие на формация „Бис бард” по отношение на създаване на училище за занаяти и изкуства;

· Съдействие на „Копа хидросистем” – ООД, гр.Троян за разширяване базата на дружеството (продажба на имот, изработване на ПУП). В резултат, цялата дейнност на собственика, италианската фирма „Интерпумп груп”, заяви желание да се концентрира в Троян като европейски център за производство на хидравлични цилиндри. 

През 2013 г. Консултативният съвет за икономическо развитие на Община Троян проведе три заседания на които бяха разгледани следните въпроси:

1. Предложение за бранд и слоган на Община Троян;

2. Връзката между професионалното обучение и кадровото обезпечаване  на нуждите на бизнеса в община Троян;

3. Проектни идеи за включване в Интегрирания план за градско възстановяване и развитие на гр. Троян, с времеви хоризонт до 2020 г.

4. Представяне на Европейска мрежа за подпомагане на малки и средни предприятия – Enterprise Europe Network, от Фондация „Приложни изследвания и комуникации”;

5. Техническо задание за изработване на Общ устройствен план на община Троян;

6. Общински план за развитие на Община Троян 2014 г. – 2020 г.

По инициатива на представители на Консултативния съвет през м. ноември беше организирана среща на тема: Закон за изменение и допълнение на Закона за горите. В срещата взеха участие представители на местния бизнес в областта на дърводобива, дървопреработването, мебело производители, както и следните народни представители: 

· г-н Димчо Михалевски – председател на Парламентарната комисия по регионална политика и местно самоуправление ;

· г-жа Светла Бъчварова – председател на Парламентарната комисия по земеделието и храните;

· д-р Емил Райнов – народен представител, зам. председател на Парламентарна комисия по здравеопазването

Членовете на консултативния съвет и представители на местния бизнес своевременно бяха информирани за предстоящи събития в които при проявен от тяхна страна интерес имаха възможност да се включат.

С оглед на продължаващата тежка икономическа ситуация в страната и нейното отражение върху бизнеса и гражданите в общината, Общинският съвет – Троян реши през 2013 година:

· да не бъдат актуализирани началните базисни цени на 1 кв.м. за отдаване под наем на общински имоти и месечните наемни цени на всички нематели на общината и едноличните търговски дружества с общинско участие, по действащите към момента договори;
· да намали общо със 7% месечни наемни цени на всички наеми, с изключение за отдадени под наем помещения за нуждите на общинските ръководства на политическите партии, определени по реда на Раздел І „Цени за управление на имоти – общинска собственост” на Тарифата за определянето на цените на някои видове сделки по управление и разпореждане с общински имоти, в срок  до 31.12.2013 г. 
За улесняване на малкия и среден бизнес при проектирането, строителството и др. общинска администрация поддържа регулационните планове и кадастралните и специализираните карти за устройствено планиране на територията на община Троян.
През 2013 г. всички одобрени и влезли в сила подробни устройствени планове – общо 113 бр. се нанасяха върху действащите регулационни планове на населените места с цел поддържането им в актуално състояние.

Бяха приети и одобрени плановете на новообразуваните имоти по §4 от ПЗР на ЗСПЗЗ на местностите „Райковска“, „Костурски дол“, „Равни рът“, „Пашова могила“, „Телчерево“, „Исикийско“, „Хитровското“, „Туманица“, „Нисторица“, „Дрянска“, „Рътът“, „Цоневска“, „Пречника“, „Лисичи дупки“ и „Пенови кошари“ в землището на гр. Троян и местност „Габърска“ в землището на с. Балабанско, общ. Троян.

Обявени бяха приетите помощни планове и планове на новообразуваните имоти за землищата на гр. Троян, с. Балабанско, с. Балканец, с. Белиш, с. Борима, с. Врабево, с. Голяма Желязна, с. Горно Трапе, с. Гумощник, с. Добродан, с. Калейца, с. Ломец, с. Патрешко, с.Черни Осъм, с. Чифлик и с. Шипково.

Подготвени бяха технически задания, възложени и изработени предвидените в капиталовата програма Подробни устройствени планове:

1. „Подробен устройствен план - План за регулация и застрояване на имоти с индетификатори 35290.154.21, 35290.154.30, 35290.154.31, 35290.154.32 и 35290.154.33, местност „Сврачи дол“, землище с.Калейца, община Троян“ ; 
2. „Подробен устройствен план - План за регулация и застрояване на кв.238 по плана на гр.Троян”; 

3. „Подробен устройствен план - План за регулация и застрояване на кръгово кръстовище на улици с ОТ 124-123-539-562 и с ОТ 538-539-102 по плана на гр.Троян” ;

4. „Подробен устройствен план - План за регулация и застрояване на кв.3 по плана на с.Орешак, община Троян”; 

5. „Подробен устройствен план - План за регулация и застрояване на площадка за депониране на зелени отпадъци в поземлен имот с идентификатор  35290.8.34 в м.“Троянско поле“, землище на с.Калейца, община Троян”.
През 2013г. стартира и беше внедрена на ГИС платформа със слоеве: кадастър, регулация и  собственост. Целта е да се спести време и пари на гражданите и да се оптимизира оперативното време и изискваните ресурси (финансови, кадрови, оборудване и др.) при извършваните от администрацията дейности.
През 2013 г. за изграждане на инфраструктурни обекти и за задоволяване на потребности от публичен характер (изграждане на улица в с.Гумощник, санитарно-охранителна зона „Въртяжка“) са придобити общо 6 бр. недвижими имоти или части от имоти, чрез покупка от частни субекти, чиято обща стойност възлиза на 33851 лв.
Съставени са 373 бр. актове за общинска собственост и към 31.12.2013 г. същите са общо 1790 бр. Актовете са вписани в регистъра на имотите – общинска собственост, вписани са и в службата по вписванията. Декларирани са съответните обстоятелства, свързани с всички действия, свързани с оперирането със собствеността.

Във връзка с оперирането с общинската собственост и в изпълнение на съответните решения на Общинския съвет, през годината са извършени следните разпоредителни сделки:

· 21 бр. договори за продажба на общински нежилищни имоти, в това число:

· 20 бр. договори, сключени след публичен търг;

· 1 бр. договор за продажба на земя на собственика на законно построена върху нея сграда, съгласно чл.35, ал.3 от Закона за общинската собственост;

· 1 бр. договори за продажба на части от имоти – общинска собственост, попадащи в парцели с неуредени сметки за придаваемите части по действащите дворищно регулационни планове, които са отредени за имоти на частни лица;

· 6 бр. предварителни договори (обявени в последствие за окончателни) за прехвърляне на собственост при условията на чл.15, ал.3 и ал.5 от Закона за устройство на територията, с оглед изработване на подробни устройствени планове;
· 2 бр. договор за предоставяне на право на ползване;

· 6 бр. договори за отстъпено право на строеж;

· 17 бр. заповеди за учредено право на преминаване и прокарване на отклонения от общите мрежи и съоръжения на техническата инфраструктура през имоти – общинска собственост;
· 2 бр. разрешителни за водовземане  от повърхностен воден обект яз.“Шарковското“;

· 1 бр. разрешително за ползване на воден обект яз.“Шарковското“. 
През 2013 г. с Протоколно решение по чл.45в, ал.5 от ППЗСПЗЗ, одобрено със Заповед № РД-12-10/16.01.2013 г. на Директора на Областна дирекция „Земеделие” – Ловеч, на община Троян бяха предадени в собственост земеделските земи по чл.19, ал.1 от Закона за собствеността и ползуването на земеделските земи (ЗСПЗЗ). С Протоколното решение общината получи в собственост 28 202 бр. имоти с обща площ 126 184.787 дка. Така земеделските земи по чл.19, ал.1 от ЗСПЗЗ, заедно със земите от Общинският поземлен фонд (ОПФ) на Община Троян (в размер на 36 874,754 дка – 1075 бр. имоти, находящи се във всички населени места на общината) са повече от 160 хиляди декара и повече от 29 хиляди броя имота. Това наложи оформянето на концепция, съдържаща отправната гледна точка към същността на земеделските земи по чл.19 от ЗСПЗЗ и водещата идея за управлението и разпореждането с тези земи. С решение №502/19.12.2013 г. на Общинския съвет – Троян бяха приети Правила за управление и разпореждане със земеделските земи от Общинския поземлен фонд и включените в него земеделски земи по чл.19, ал.1 от ЗСПЗЗ

Списъците на земеделските земи от ОПФ (вкл. и на земеделските земи по чл. 19 от ЗСПЗЗ) се поддържат в актуално състояние след всяко постъпило заявление или предприети действия с даден поземлен имот.
През 2013 г. са сключени договори за 56 броя имоти и подготвени за сключване договори за още 42 броя имоти. Поради изтичане на срок са прекратени 44 арендни договори.

Към момента има действащи 96 бр. договори за 128 поземлени имота. 
С Решения №311/28.03.2013 г. и №386/09.07.2013 г. на Общинския съвет – Троян са предоставени за ползване общински пасища в размер на 6083,182 дка, в т.ч. 5989,350 дка за индивидуално ползване на 31 броя земеделски производители – животновъди, за което беше въведена такса от 1 лев/дка годишно. След писмен отказ на двама индивидуални ползватели останаха за ползване 5905,551 дка, по които са внесени 5077,24 лева от 19 ползватели. 10 от земеделските производители – животновъди не заплатиха таксата си, поради което ще бъдат лишени от възможността да ползват общински пасища. 

Предадени са в собственост на Община Троян с Протоколно решение по чл.45в, ал.5 от ППЗСПЗЗ, одобрено със Заповед № РД-12-10/16.01.2013 г. на Директора на Областна дирекция „Земеделие” – Ловеч земеделските земи по чл.19 от ЗСПЗЗ. От тях поземлените имоти, които са с  характеристики на гора, са с обща площ от 12328,463 дка. 

Добива на дървесина от общинските горски територии се извърши, след проведени търгове с явно наддава на четири тръжни сесии с общо 11 процедури, като приходите от продадени 27 бр. тръжни документи са 1790.00 лв.

В резултат на проведените процедури и преходните количества от 2012 г., трябваше да бъдат добити 6844 пл.куб.м дървесина, на обща стойност по договори в размер на 292539 лв. Към 31.12.2013 г. са добити 3694 пл.куб.м на стойност 161133.06 лв. и платени 138761.21 лв.

С решение на Общинския съвет – Троян, в землището на с. Дълбок дол се определи имот от общинските горски територии за добив на дърва по ценоразпис (за местно население). От предвидените 400 пр.куб.м са добити 65 пр.куб.м. Добитите количества са на стойност 1098.50 лв. 

През 2013 г. са изготвени 11 броя разрешителни на основание чл.20, ал.1 от Наредба за организацията и безопасността на движението, дисциплината на водачите на пътни превозни средства и пешеходците на територията на Община Троян. Възстановени са два депозита, а  непотърсени са останали 1360,00 лв. 
За периода от 01.01.2013 г. до 31.12.2013 г. са издадени 57 бр. разрешителни за отсичане в земи извън горски територии, от които 51 бр. са на основание протокол за отсичане на повече от пет дървета или отсичане на орех, кестен, бадем, лешник и черница са Събраните такси при добиване на дървесина извън горския фонд през 2013 г. за всички населени места в общината са в размер на  8809.47 лв., като само за гр. Троян те са в размер на 720,6 лв.
Експерти от дирекцията подготвиха проект на Наредба за управление на общинските горски територии собственост на Община Троян, която беше приета с решение на Общинския съвет през м.март.
През изминалата 2013 г. туристическия бизнес в община Троян отчита стабилност. Общината е посетена от около 80 000 туриста, от които около 60% са съсредоточени в с.Чифлик. Статистиката показва, че туристопотока е насочен към по- високо категорийни обекти, но за сметка на това престоя им е значително кратък. 

Наблюдава се спад в посещението на  традиционно силния  балнеоложки курорт с.Шипково. В него функционират предимно къщи за гости със сравнително малък леглови капацитет. През изминалата 2013 г. 8 къщи за гости в същия са прекратили категоризацията си. За останалите населени места в общината има сравнителна стабилност в посещаемостта.  

През 2013 г. постъпленията от дейности в областта на туризма са, както следва:  от туристически данък 60371 лв., от такси за категоризации 9860 лв. 

През изминалата година експерти от общината взеха участие  и представяха Община Троян в национални и международни борси: Международна Туристическа борса- „Ваканция и спа експо 2013г.” в гр.София; Международно Туристическо изложение Културен Туризъм- Велико Търново”- 2013г.; Международния панаир Пловдив”- „Природа, лов и риболов-2013г.”; Тринадесетата работна Годишна среща на Асоциацията на Българските Туроператори и Туристически Агенти- гр. Велико Търново; Световно Туристическо Изложение - WTM- LONDON” в изпълнение на дейностите по проект „Устойчиво развитие на туризма чрез ефективен маркетинг и реклама на разнообразни атрактивни туристически продукти и услуги”.

Община Троян получи като дарение изключителното ползване на авторски права върху произведение на дизайна, представляващо търговска марка на Община Троян. Внесена е документация за патентоване им в Патентното Ведомство на Република България, като се очаква до края на 2014 г. тя бъде под изключителната защита на интелектуалната собственост за целите на Община Троян. Подготвен е проект на правила за предоставяне използването  на търговската марка.

През изминалата година бяха подписани договори след проведена процедура по реда на по ЗОП със четирима превозвачи за обслужване на републиканската, областната и общинска транспортна схема. Срока на същите е за 5 г., т.е. до 2018г. Поради икономически съображения „Троян Автотранспорт” АД прекратиха договора, което наложи сключване на договори за директно възлагане с ЕТ „Цанко Мичев“ и „Нешев“ – ООД за изпълнение на освободените линии, след разрешение от обласния управител.

За ползване на общински терени за търговска дейност на открито са издадени 76 разрешения, от които най-голям е броя на терените за поставяне на маси пред заведения – 27, за продажба на плодове и зеленчуци -17, за поставяне на автомати за напитки - 11.  Събраните от тази дейност такси са 24439 лева.

Съгласно издадените от общината разрешения за поставяне на рекламно-информационни елементи, през 2013 год. са събрани такси в размер на 1822 лв. 

ІІІ. Ефективен мениджмънт при управление на финансовите и материалните ресурси на общината.

 Отчитайки създадените устойчиви традиции в управлението на местните финанси на общината, добрите практики на други общини и новите тендинции в управлението на местине финанси усилията на общинската администрация през 2013 г. бяха насочени към:
· Активно участие на гражданите във всички етапи на бюджетния процес.
·  Провеждане на балансирана и справедлива местна данъчна политика.
· Бюджет 2013 година беше добре балансиран, което доведе до  успешното  му изпълнение.
· Вътрешните системи за финансово управление и контрол работеха 

ефективно и устойчиво.
· Имахме съгласие с Общинския съвет по приоритетните финансово-бюджетни политики и приоритети, заедно дебатирахме по намирането на по-ефективни, ефикасни или икономични решения.
Обществените поръчки се провеждаха законосъобразно и своевременно.
През 2013 г. е постъпила само една жалба, свързана с процедурата за осъществяване на охрана на обекти – общинска собственост, но същата не е уважена от КЗК.
През 2013 година бюджета на общината бе предложен за обсъждане на  две четения. На 24.01.2013 година бе приета рамката на приходната и разходната част на бюджета. Преди окончателното си приемане бюджета бе подложен на публично обсъждане, като повечето предложения на участниците бяха включени в окончателния вариант на плана за разходите. На 27.02.2012 година Общински съвет – Троян прие бюджета по пълна бюджетна класификация на приходите и разходите в размер на 18 312 734 лева, при 17 402 274 лева за 2012 г. Общо рамката на приходната част на проекта за бюджет 2013 година на община Троян е с 910 460 лева по–голяма от приетия бюджет за 2012 г. Приетите с бюджета поименните списъци за текущ ремонт и капиталови разходи са в размер на 3 645 231 лева, от които 879 200 лева средства от Целена субсидия за капиталови разходи и 2 766 031 лева собствени бюджетни средства. 
Планът на приходите и разходите в края на годината е 19 млн. 520 хил.лева, а отчета на приходите – 20 млн. 206 хил.лева и на разходите – 17 млн. 412 хил.лева. Размерът на преходния остатък е 2 млн. 794 хил.лева. В общия размер на разходите най-голям относителен дял заемат разходите за работни заплати и осигурителни плащания – 50 %, следвани от разходите  за издръжка – 25 %, капиталови разходи и текущ ремонт - 20 % останали разходи - 5 %. Спрямо 2012 г. ръст с 2 % бележат разходи за инвестиции. Най-голям дял на разходите се пада на функции - Образование – 42 %, Жилищно строителство, БКС и опазване на околната среда – 24 % и Изпълнителни и законодателни органи – 11 %. През 2013 г. от общинския бюджет целево са разходвани 605 хил.лева за съфинансиране на европроекти. 

Със заповед на кмета на общината бяха определени правата и отговорностите на второстепенните разпоредители с бюджетни кредити, които не прилагат системата на “делегираните бюджети”. По - голямото им ангажиране по изпълнение на адресните бюджети, доведе до по-стриктно спазване на бюджетната и финансова дисциплина.
Прилагайки системата на “делегираните бюджети” в училищата, детските градини и музеите на територията на общината се постига по-голяма финансова децентрализация. Наред с това големите права дадени от нормативната уредба на ръководителите на тези звена водят до невъзможност администрацията да упражнява в достатъчна степен  контрол върху тяхното управление на публичните средства.

През годината нашите усилия бяха насочени основно за оптимизиране и засилване на контрола при разходването на бюджетни средства. В резултат на това постигнахме значителни икономии от текущите разходи на бюджета и същевременно с това обезпечихме всички плащания и завършихме годината без неразплатени разходи.
Изготвеният годишен финансов отчет  за 2012 г., отрази в максимална степен финансовото и имущественото състояние на общината. ГФО и приложенията към него съответстваха с нормативните изисквания, за постигане на пълнота, изчерпателност, достоверност и законосъобразност.Той беше заверен без резерви, което е най-високата оценка  за работата на администрацията. Следва да отбележим, че само още шест общини от цялата страна приключиха 2012 г. със заверени отчети без резерви.
Получихме положителна оценка от успешно приключилият  одит от АДФИ относно  отчитане на общинския дълг.
През 2013г. въведохме практика  ежедневно да се осъществява  компютърна обработка на всички приходни и рзходни документи, в резултат на което успявахме своевременно да предоставяме исканата от нас информация. 

Подобрихме организацията по аналитичната отчетност  при отчитане на привлечените средства по  европейските програми. 
Макар, че привлечените по европейски проекти постъпват по две извънбюджетни сметки /за НФ и КФ и за РА към фонд”Земеделие” / в счетоводната система на общината е въведена такава аналитичност, че във всеки момент има информация за движението на всеки един проект. Във всички одитни доклади, изготвени във връзка с окончателни разплащания е констатирано, че счетоводното отчитане на проектите е в пълно  съответствие с изискванията на МФ и на управляващите органи

Още в началото на годината след  извършени анализи на свободните  парични ресурси погасихме 554 725 лв. от усвоения заем от Общинска Банка, като за сметка на този заем  оставихме суми, представляващи финансови корекции, а за мостово финасиране на останалите проекти ползвахме собствени средства.  Сключихме три договора за депозит на обща стойност 2 000 000 лв. Получената лихва от тях в размер на 17 334 лв.  донесе допълнителен приход за бюджета.

Провеждахме  балансирана и справедлива местна данъчна политика. Размерите на местните данъци и такси са съобразени, както с потребността от услугата, така и с възможността на данъкоплатците да поемат планираните дейности. Всички важни промени в данъчното облагане са добре обосновани и обсъдени със заинтересованите страни.   Прилагахме публично оповестена система за осигуряване събираемост на местните приходи. Своевременно сме уведомявали гражданите за размера на техните данъчни задължения и сроковете за погасяването им. Осъществявахме вътрешен и външен информационен обмен за проверка и контрол върху коректността на подаваните от данъкоплатците декларации. Неиздължилите се в срок данъкоплатци са предупреждавани неколкократно за спазване на установените регламенти. Оповестихме публично големите длъжници. През 2013г. на касите на отдел „Местни приходи” поставихме постерминално устройство за безналични разплащания към бюджета на общината.

За пръв път в съобщенията за дължими данъци и такса за битови отпадъци бяха включени всички видове задължиния на лицето към отдел „Местни приходи” за текущата и за  предходни години. 
Към 31.12. 2013г. са събрани  4086 х.лв.приходи от данъци и такси. Бюджетът е преизпълнен с 11%. През 2013г.са събрани 4086 хил.лв., от които:

· такса за битови отпадъци в размерна 1610 хил.лв. със 122 хил.лв. повече от плана за 2013 г.;
· данъчни приходи общо в размер на 2220 хил.лв., като преизпълнението спрямо плана е в размер на 270 хил.лв., или 14%;
· други неданъчни приходи в размер на 256 хил.лв.

Най-голямо е преизпълнението спрямо плана  при туристическия данък  25 хил.лв. и при данък при придобиване с 125 хил. лв. Преизпълнението при данък при придобиване се дължи на еднократни вноски в следствие на покупко- продажба на имоти на висока стойност.

При данък върху недвижимите имоти преизпълнението е с 48 хил. лв. През 2013г. са извършени корекции на имотни партиди с основни жилища, като основанието за ползване на данъчно облекчение е отпаднало. Издадени са 1065 бр. актове за установяване на задължения по декларации,  с които са установени неплатени данък върху недвижимите имоти и такса за битови отпадъци, общо в размер на 488 хил. лв. главница и лихви от които са внесени 56 хил. лв.

Общо приходите от собственост през 2013 г., постъпили в бюджета на Община Троян, са 774888 лв., което представлява 132.31 % от постъпленията през 2012 г. , видно от Приложение 3 /неразделна част от отчета/.

Анализът на приходите от собственост през 2013 г. показва, че същите са се увеличили спрямо 2012 г. с 32 %, което се дължи основно на:
· увеличените (със 136740 лв. спрямо 2012 г.) приходи от дивиденти от търговските дружества с общинско участие. С решение на Общинския съвет – Троян балансовата печалба за 2012 г. на „В и К – Стенето“ - ЕООД е разпределена за изплащане на дивидент за общината в размер на 100 %;
· увеличените приходи от продажба на нежилищни имоти, в това число и трафопостове – общинска собственост, въпреки неприключилата сделка за продажба на трафопст „Поликлиника“. 

През 2013 годината на територията на община Троян осъществяваха дейност пет еднолични търговски дружества с общинско участие. Това са: “БКС”- ЕООД,  “В и К – Стенето”– ЕООД, “Национално изложение на художествените занаяти и изкуствата – Орешак” – ЕООД, “Общински пазари” – ЕООД и “Многопрофилна болница за активно лечение – Троян” – ЕООД. Същите осигуряваха 343 работни места. Общият размер на внесеният през годината дивидент на база финансов резултат 2012 г. е в размер на 183720 лв. 

Очакванията са всички дружества да приключат с положителен финансов резултат. 

При спазване разпоредбите на Закона за вътрешния одит в публичния сектор (ЗВОПС), дейността по вътрешен одит беше планирана в годишен план, изготвен на база оценка на риска и въз основа на стратегически план за периода 2011-2013 година. През отчетния период е извършена актуализация на първоначално съставения план, поради възникнали приоритетни за ръководството одитни ангажименти и запълване състава на звеното. Вътрешните системи за финансово управление и контрол работят ефективно и устойчиво.Вътрешният контрол се извършва непрекъснато и от всеки в общината, съобразно неговите компетенции.Вътрешните одитори и финансовия контрольор функционират на основата на надеждна вътрешна нормативна база – наредби, правила, статут, процедури.Извършена е оценка на риска.Определени са рисковите фактори.Разработена е оценъчна скала с „тегла” за всеки фактор.Откроени са високо, средно и нискорискови одитни единици.

Определени са плановите мерки за контрол и одит за всяка от трите рискови групи.
В резултат на всички тези действия  през 2013 г. бе издължен напълно кредита към “Райфайзенбанк” ЕАД  дългосрочен кредит. Изцяло бе усвоен дългосрочния кредит в “Общинска банка” АД в размер на 4 000 000 лева и през м.11 започна неговото погасяване. 
ІV. Подобряване на жизнената среда
Една от основните цели на общинското ръководство беше подобряване състоянието на общинската пътна мрежа с всички елементи:

Изпълнени са всички договори за рехабилитация на участъци от общинската пътна мрежа на стойност от 562 800 лева целева субсидия от Републиканския бюджет. След тяхното завършване отчитаме:

· Положена нова асфалтова настилка                                        32 921 м2
· Изкърпване с „Печматик”                                                          1 120 м2
· Ремонтирани мостови съоръжение                                                  4 бр

· Монтирани предпазни огради и парапети                                   187 м

· Ремонтирани водостоци                                                                    3 бр
· Направа бетонова настилка                                                           140 м2 
През изминалата година с месец по-рано започна ремонта на пътната настилка в града и на част от четвъртокласната пътна мрежа. За първи път се използва студена смес, която гарантира качествен ремонт.

Беше извършена рехабилитация на уличната мрежа в Централната градска част, което подобри търговския и туристически облик на града. Преасфалтирани бяха улици, които години наред са били обект на очакване от живеещите на тях хора.
Със собствени средства общината финансира текущия ремонт на уличните и тротоарни настилки на своята територия. От разчетените 240 000 лева са усвоени 237 269 лв, като в града са ремонтирани 6 745 м2, а в кметствата – 6 260 м2. Изградена е 420 м2 тротоарна настилка в ЖК „Лъгът” и 212 м2 цветно бетоново покритие на Марковския мост.

Общата стойност на изразходените средства за основни ремонти на улични и алейни платна е 586 200 лв, в т. ч. собствени средства 254 000 лв, а останалите са от отпусната целева субсидия за капиталови разходи. На територията на града е положена нова асфалтова настилка 19 821 м2, а в селата – 10 185 м2 и ремонтиран тръбен водосток ф 1000. Тук отчитаме изграждането на втория участък от улица „Дунав” /110 м, 99 600 лв/, реконструкция на едно от възловите кръстовища в града /при Кози вир, 43 500 лв/, рехабилитация на участък от ул. „Д. Икономов“/53 000 лв/ рехабилитация на основни пътни участъци в централна градска част / 49 000 лв/, преасфалтиране на част от централния участък на ул. „В. Левски“ /41 500 лв/ , асфалтиране на обходната алея на стадион „Чавдар” 8976 лв. и др.
Преасфалтирани са и улици на територията на 9 кметства.

През 2013 година общинското ръководство въведе практика  включването на  обекти в капиталовата програма на селата да става само след решение на кметските съвети.   Акцент в работата по селата бе  рехабилитация и цялостно преасфалтиране на улиците за сметка на текущия им ремонт. Примери в това отношение са Калейца, Гумощник, Врабево, Орешак, Черни Осъм и др.
Целевата собсидия за капиталови разходи от републиканския бюджет в размер на 879200 лв / в т.ч. за поддържане на общинската пътна мрежа 572800 лв./ е усвоена 98,87 %, като са прехвърлени за изпълнение през 2014 г. неусвоенте   от тях 10 000 лв., поради не проведена в срока на бюджетната година обществена поръчка.  

 Завърши строителството на жилищната сграда в кв.313 по плана на гр.Троян на стойност 1 138 273 лв. Осемнадесет собственика ще получат апартаментите си, а община Троян 1 апартамент и 11 гаража.
Направи се основен ремонт на фасадата и фоаето на сградата на общината на стойност 27757 лв.
Изгради се подпорната стена за укрепване помпената станция „Милуша”, с. Г.Трапе на стойност 7332 лв.
Поставени бяха нови осветителни тела на 10 ел. стълба с. Патрешко и МБАЛ Троян на стойност 7084 лв. 3894м2 от хоризонталната маркировка на уличните и пътните платна беше обновена.

По проект “Красива България”- “Изграждане на открита детска площадка в ОДЗ „Мир“, гр. Троян” бяха изградени две детски площадки и  благоустроено околното пространство. По проект “Красива България”- „Изграждане на открита детска площадка в ОДЗ „Буковец“, гр. Троян“ са изградени  четири детски площадки и е благоустроено околното пространство. 

През 2013 година са изградени детски и спортни площадки на територията на община Троян по следните обособени позиции /след провеждане на публична покана /:

1. Изграждане на детска площадка в Детска ясла 1, гр. Троян;
2. Изграждане на детска площадка в яслена група към ОДЗ „Мир“, гр. Троян;
3. Благоустрояване на дворното пространство и изграждане на площадка за игра на деца от 3 до 12г. в ЦДГ „Здравец“ гр. Троян;
4. Доставка и монтаж на съоръжения за игра в ЦДГ „8-ми Март“, гр. Троян;
5. Доставка и монтаж на съоръжения за игра в ОДЗ „Мир“, гр. Троян;
6. Изграждане на площадка за игра на деца от 3 до 12 години  в ЦДГ “Синчец”, гр. Троян

Изпълнението включваше изграждане на открити детски площадки и подмяна настилки с тротоарни плочки.

Извършен бе текущ ремонт на сгради-общинска собственост“/след провеждане на публична покана/, както следва  :

1. "Дренаж на административно-битова сграда стадион "Чавдар"- отводняване на сградата, изолиране на стената и бетониране на тротоара.
2. "Преустройство  на склад за стая за съдии в спортна зала "Чавдар"- преустройство и оборудване на стая за съдии.
3. “Основен ремонт в читалище “Борци за свобода” в кв.”Василевско”- премахване на опасни части от сградата и ремонт покрив.
4. “Основен ремонт покрив Детска ясла”- подмяна летви, цигли, капаци и ламаринена обшивка на покрива.

Монтирана бе Пожаросигнална система за Дом за стари хора
   с. Добродан.

Отчетени бяха обекти по „Обществен форум за реализация на партньорски проекти” в Община Троян.

1. ЦДГ „Здравец” – събаряне на опасна и неизползваема постройка, уплътняване на земни маси, озеленяване и засаждане на цветна растителност, е реализиране проект „Децата заслужават красота”.
2. СОУ „Св. Климент Охридски” –демонтиране на неработеща и  морално остаряла чешма в училищния двор и поставяне на нова паркова чешма.
3. ОУ „Васил Левски”, с. Борима – „Тротоарът – безопасно място  за движение” /поставяне на плочки и бордюри пред входа на училището, демонтаж на предпазната ограда и поставяне на нова и други дейности/.
4. СОУ „В.Левски”, Троян – „Училище сред природата – природата в училище” / направа на градински настилки и кашпи за цветя за външните седални кътове в района на училището/.
5. ЦДГ „Незабравка”, с.Орешак” – Създаване на зелен кът с беседка в двора на детската градина в с. Черни Осъм.
6. Кметство с. Дебнево – изграждане на детска площадка във филиал на ОДЗ „Мир” в селото.
7. Музея на занаятите в Троян – препокриване с покривни плочи.
Започна основен ремонт на помещения в ОУ „Ив. Хаджийски“ за преместване на Представителен общински младежки духов оркестър с мажоретки”/след провеждане на публична покана/ - шпакловане и боядисване стаи, подмяна осветителни тела, ремонт отоплителна инсталация включително подмяна радиатори, изграждане на санитарен възел.

Извършени бяха ремонти в училища и детски градини:
1. Подмяна дограма и ремонт на 4 класни стаи в централна сграда в ОУ "Иван Хаджийски”- подмяна дограма, обръщане страници, настилка с ламинат, подмяна осветителнитела, шпакловки и боядисване с латекс стени и тавани.
2. Ремонт покрив източно тяло НУ "Св.Св.Кирил и Методий" – частична подмяна греди, подмяна летви, цигли капаци и обшивка с ламарина.
3. Ремонт сграда на изнесена група в с.Ч.Осъм към ЦДГ "Незабравка" с.Орешак  - подмяна дограма, обръщане страници, шпакловки и боядисване с латекс.
4. Подмяна дограма в ОДЗ “Мир” /изнесена група в с.Дебнево./ - подмяна дограма и обръщане страници.

Изготвена бе техническата спецификация и КСС за доставка и монтаж на беседка, паркови елементи, информационни и указателни табели по проект  „Обновяване на туристическата инфраструктура на град Троян, чрез създаване на атракционни зони в Музея на занаятите и изграждане на туристическа пътека 

Извършените строително-ремонтни дейности са на стойност 352123.58 лв., подробно описани в Приложение 2/неразделна част от отчета/.
V. Гарантиране и модернизиране на здравната инфрастрктура в общината
През изминалата година запазихме структурата и обема дейност на лечебните заведения за болнична помощ на територията на общината. Осигурихме  целодневна здравно-профилактична дейност в училищата и детските градини. Назначен е здравен медиатор в Община Троян, в партньорство със Сдружение „Мрежа на здравните медиатори“. Беше изготвено предложение до МТСП в проекто-бюджет 2014 г. за отпускане  на два щата здравни медиатори, като държавно делегирана дейност на общината, като устойчивост на предоставяната нова услуга по проект.   

Беше одобрен проект по ОПРР за обновяване и оборудване на „МБАЛ-Троян“ЕООД на стойност 1 279 868, лв..Приключи инженеринг с гарантиран резултат, чрез който през 2009 г. е изградена отоплителната система на „МБАЛ-Троян“ЕООД, а Община Троян съфинансира заема. Сключени са 2 бр. договори с лекари от извънболничната помощ за преференциални наеми на общински помещения за осъществяване на медицински услуги.
Остава нерешен проблема с недостатъчната численост на здравните специалисти и медицинско обслужване в здравните кабинети в училищата в някои села: Врабево, Дебнево, Шипково, както и невъзможност за заместване на отсъстващи медицински специалисти в учебно време. 

Проблем остана и през изминалата година недофинансирана здравна дейност на „МБАЛ-Троян“ЕООД, което води до просрочени задължения към доставчици и отрицателен финансов резултат. 

        VІ. Провеждане на социална и демографска политика     
Социалната политика на община Троян е насочена към подобряване качеството на живот и създаване на благоприятни условия за реализация на нейните граждани. Общинска администрация активно показа, че е ангажирана и последователна в действията си по отношение нуждите и потребностите на децата, хората с увреждания, пенсионерите, уязвимите етнически групи и гражданите в риск.

През изимналата година беше приет от Общински съвет Троян „План за развитие на социалните услуги в Община Троян през 2014 г.“, представен пред МТСП, за осигуряване на финансиране.  
Преструктурирахме социална услуга ДЦДУ в с. Дълбок дол в ДЦВУ (до 35 г.) в резултат на анализирана и доказана потребност на общността.
Извършени бяха проучвания на възможности за разкриване на Център за временно настаняване в с.Добродан, за настаняване на бездомни и бедстващи жители на общината през зимните месеци или при кризисна ситуация.  

Разкрити бяха допълнителни 60 места по проект на МТСП „Обществена трапезария“, при обслужвани чрез същия фонд на МТСП вече 5 -та година други 100 потребители от гр.Троян и по-близките села на общината, чрез „Валентино“ООД. Услугата ще продължи до м.април 2014 г.  

В рамките на изградено звено за почасови социални услуги към Домашен социален патронаж по Проект „Независимост и включване“ са създадени 31 работни места за 12 месеца и са обслужвани 67 ползватели, с тенденция за увеличаване броя на потребителите. Предоставят се три типа услуги от изпълнители, назначени на три вида длъжности: „Социален асистент“, „Домашен помощник“ и „Домашен санитар“.  В проекта трета година работят 19 лични асистенти, които обслужват 21 тежко болни деца и лица от общината, в рамките на определен месечен лимит от часове. В края на 2013г. се извърши допълнителен прием на кандидат-потребители и изпълнители, отпусната ни е допълнителна квота часове за обслужване и от 02.01.2014 г. ще бъдат назначени още 7 лични асистенти, за обслужване на още 7 тежко болни граждани на общината, в невъзможност сами да се самообслужват, в т.ч. 3 деца.

Сключихме договор за срок от 5 години с външен доставчик на социални услуги в Комплекс в с.Дълбок дол.

След направен анализ  преместихме кухнята на ДСП от с.Врабево в с.Добродан, в Дом за стари хора, като с наличния кадрови ресурс на ДСП се приготвя храна и за домуващите в ДСХ и за обществената трапезария.

През 2013 година бяха подпомогнати от Общински съвет Троян с еднократни социални помощи 23 лица. На три деца сираци от общината бяха отпуснати персонални пенсии.

През 2013 г. продължи заетостта на 113 работници, назначени през 2012г. по проекти на ОП РЧР, за извършване на общополезни дейности – поддържане на общински сгради, пътища, паркове и градини. Създадени бяха 55 нови работни места, в т.ч. 36 по национални програми и 19 по ОП РЧР в проект „Подкрепа за заетост“ и проект „Ново начало“. 
Чрез включване на 6 безработни лица по НП „ОСПОЗ“  и 4 безработни лица в  Програма „Старт на кариерата“ им бе осигурена заетост.

През годината по  Програмата за интеграция на ромската общност, 6 лица от малцинствата бяха включени в програма „От социални помощи към осигуряване на заетост“, 4 в регионална програма и 8 в аварийни групи; 23 лица са включени в общински комунално–битови дейности които работят по 4 ч. 14 дни в месеца, за да получат месечна социална помощ  по чл.9 от ППЗСП; 
Чрез здравния медиатор се работи за по-добра здравна култура на част от ромската общност.
   VІІ. Гарантиране на модерно и конкурентноспособно образование
С Решение №474/28.11.2013г. на ОбС–Троян бе приет Отчет-анализ за изпълнението на Стратегия за развитие на образователната система в община Троян за периода 2005 – 2013 година и на Програма за развитие на училищното образование и предучилищното възпитание и подготовка за периода 2011-2013г.

През 2013 г. са изискани и представени в общинска администрация стратегии за развитие на училища и детски градини за посочения период.
През 2013г. не бе приет очаквания Закон за предучилищно и училищно образование. В резултат не е разработена Стратегия за развитие на образователната система в община Троян за периода 2014 – 2020 година и Програма за първия етап 2014 – 2016 година. Планува се разработване и приемане на документа от Общински съвет през м.юни 2014 г. в съответствие с  националната политика и изискванията на Европейския съюз. 

За определяне насоки за развитие на професионалното образование за 2013/2014 учебна година бяха проведени срещи:

· с директори на училища с професионални и профилирани паралелки, РИО на МОН-Ловеч, представители на местния бизнес, ръководство на община Троян, специалисти от общинска администрация. Обсъдена е възможност за кадрова обезпеченост на мебелното производство, практическото обучение и реализацията на учениците;
· между ръководството на ПГМЕТ и представители на мебелни фирми;
· съвместно заседание на Консултативен съвет за икономическо развитие на община Троян и Обществен консултативен съвет за образование и култура за професионалното образование и потребностите на пазара на труда;
· за ранно професионално ориентиране, вкл. оборудване на учебна база за две групи (мебелно производство) към ОПЦ-Троян.

С Решение №265/24.01.2013г. на ОбС – Троян бе приет държавен план-прием по профили и професии в училища на територията на община Троян за учебната 2013/2014 година, който е обвързан с потребностите на пазара на труда. 

За І-во полугодие на 2014г. са планирани дейности за ранно професионално ориентиране: ремонт работилница за мебелно производство в ОУ ”Иван Хаджийски” Троян и оборудване помещение в с. Орешак.

Бе обсъден и утвърден механизъм за разпределение на средствата за делегираните от държавата дейности по образование между училища и детски градини.

Това доведе до успешно завършена бюджетната 2013 г. за всички общински училища и детски градини; усвоени допълнителни целеви средства; извършени текущи и основни ремонти със собствени средства; формирани преходни остатъци.

С Решение №309/28.03.2013г. на ОбС–Троян е приет „Отчет-анализ за изпълнението на Общинска програма за закрила на детето в Община Троян за 2012 г. и Общинска програма за закрила на детето в Община Троян за 2013 г.”
Общинската програма за закрила на детето в Община Троян за 2013 г. е разработена със съдействието на общински училища и детски градини, РУ„Полиция”, Троян; Регионална здравна инспекция – Ловеч; отдел “Закрила на детето” към Дирекция “Социално подпомагане” – Троян; Дневен център за деца с увреждания, с. Дълбок дол, Общински педагогически център, ОбКБППМН. Във връзка с изготвяне на междинен отчет за изпълнение на мерките, заложени в Общинската програма, към 30.06.2013г. е изискана информация от горепосочените институции. 
С Решение №341/25.04.2013 на ОбС-Троян е предложено ОУ”Васил Левски” с.Борима за включване в Списъка на защитените училища в Република България за учебната 2013/2014 година. Това доведе до финансиране допълнително с 43578лв. за 2014 година от държавния бюджет.
С Решение №370/30.05.2013 на ОбС-Троян са предложени пет училища от Община Троян за включване в Списъка на средищните училища в Република България за учебната 2013/2014 година. Всички те са включени в Списъка на средищните училища в Република България за учебната 2013/2014 година и имат право да финансират целодневната организация на учениците до 8 клас по ОП”РЧР”.
Бе взето и  изпълнено Решение №354/25.04.2013 на ОбС-Троян за еднократно финансово подпомагане на 13 абитуриенти-сираци, полусираци и в затруднено социално положение в размер на 4030 лв.

С Решение №379/09.07.2013г. на ОбС-Троян са приети „Отчет на Общински педагогически център - Троян за учебната 2012/2013 година и План-програма за извънучилищни дейности за учебната 2013/2014 година”. Обхванати са над 500 деца и ученици в извънучилищни дейности, реализирани чрез ОПЦ-Троян. Финансирани са допълнително извънучилищни дейности в 4 училища. В извънучилищната форма „Училище сред природата” през 2013г. са обхванати 567 ученици от 7 училища.
През 2013г. се запазват преференциите при плащане на такси в детски ясли и детски градини, утвърдени с Решение №227/29.11.2012г. на ОбС-Троян за изменение и допълнение на Наредба за определянето и администрирането на местните такси и цени на услуги на територията на община Троян (чл.27 от Наредбата). С приемането на нов Закон за предучилищно и училищно образование предстои да се регламентира въвеждането на Правила за прием на деца в общински детски заведения. Запазените през 2013 г. преференции дадоха възможност на някои категории родителите да  не заплащат такса в определени случаи, да ползват 50% намаление за второ дете в детско заведение, с 30% намаление за второ дете в училище. Около 50% от посещаващите детска градина деца дължат такса в намален размер. 
Отпада такса общежитие към ОУ”Христо Ботев” с.Врабево, съгласно Решение №446/31.10.2013г. на ОбС-Троян.

Бе проведена процедура по реда на ЗОП и сключен договор за специализиран транспорт на деца и ученици за учебната 2013/2014 година. Организиран транспорт с училищни автобуси чрез договори между община Троян и пет средищни училища. 
Подсигурен бе безплатен транспорт за ученици от училищата в с.Врабево, с.Ч.Осъм и с.Орешак съгласно Решение №395/25.07.2013г. на ОбС-Троян на стойност 9000лв., за 278 деца и ученици от държавния бюджет и за 120 ученици – от общинския бюджет.
Подпомагани бяха детските градини в с.Орешак и с.Калейца за дейности с деца от етнически малцинства в подготвителни групи по проект на Министерство на образованието и науката. Финансирани са пет общински училища за допълнителна работа и интегриране на ученици, за които българският език не е майчин, и на застрашени от отпадане от училище.              Обхванати са над 40 деца от ромски произход в две детски градини по проект за допълнителна работа с деца от подготвителни групи.

Допълнително се работи с над 150 ученици, за които българският език не е майчин и застрашени от отпадане от училище, обхванати в пет общински училища през 2013 г. 
Обхванати са 10 деца от с.Горно Трапе в детска градина чрез подсигуряване на безплатен транспорт.

Със съдействието на здравния медиатор успяхме да обхванем повече ученици от ромската общност.
Подкрепа при изпълнение на квалификационни програми за педагогическите кадри в детски градини и училища. 

През 2013г. Общинската експертно-консултативна комисия за подпомагане на деца с изявени дарби от училищата в община Троян предоставя специална закрила за 66 индивидуално заети призови места и 2 - за отборни участия, на обща стойност 5140лв. 

С Решение №408/25.07.2013г. на ОбС-Троян бе приета организация на учебния процес за учебната 2013/2014г. в съответствие с изискванията на Наредба №7/29.12.2000г. на МОМН. Гласувано бе дофинансиране на маломерни паралелки в размер на 11000лв. 

Внесена е Информация пред ПК „Образование, спорт, култура и граждански организации” към ОбС-Троян относно финансовото състояние на общинските училища и детски градини към полугодието на 2013 г.
С Решение №369/30.05.2013г. на ОбС-Троян е създадена организация за летни дейности с деца от подготвителни групи в общински училища. 
С Решение №395/25.07.2013г. на ОбС-Троян е дофинансирана дейността на закрития плувен басейн в СОУ”Св.Климент Охридски” с 5000лв.

През м.април бе предоставена на училища и детски градини актуална информация за 5, 6 и 7-годишни деца, подлежащи на задължително обучение. Доброто сътрудничество с кметове и кметски наместници доведе до максимално обхващане на децата от етническите общности. 
Не е преобразуван Общински педагогически център в Център за подкрепа за личностно развитие и не успяхме да сформираме Обществени съвети към училищата и детските градини, поради неприемане до момента на нов Закон за предучилищно и училищно образование.

Общественият консултативен съвет по образование и култура (ОКСОК) обсъди и прие критерии за награждаване на изявени личности с доказан принос в областта на образованието и на културата през 2012 г. По случай 24 май, по предложение на ОКСОК и след Решение №340/25.04.2013г. на ОбС-Троян, бяха връчени  почетните знаци за постижения в областта на образованието и на културата.

През изминалата година публично се оповестяваше информация за дейността на училища и детски градини, открито се обсъждаха  теми с голяма обществена значимост. Активно и мотивирано родители участваха при решаване на конкретни проблеми. Чрез Обществения консултативен съвет по образование и култура се инициираха различин дейности. 
VІІІ. Опазване и развитие на културата
Културата е важен фактор в обществения живот на общината ни, създаващ критерии и вкус, които определят не само идентичността и самочувствието ни, но и качеството на живот  и приноса на всеки един жител на общината във всички останали сфери на обществото. И през 2013 г. политиката в сферата на културата е насочена основно към съхраняване на традициите, опазване на идентичността и развитието на иновативни дейности. Обвързването й с опазването на духовното наследство, използването на туристическия потенциал и подобряването на културната инфраструктура формира основна част от привлекателността на региона и неговата визия за икономическо развитие.
Дейността в сферата на културата през 2013 г.  е концентрирана основно в рамките на дейностите, планирни в културния календар. През годината са увеличени средствата в календара. Политиките на културния календар са насочени към съхраняване на културните традиции, създаване на нови, атрактивни и иновативни културни събития и развитие на културата. Традиционно проявите в него са организирани в партньорство между общината, основните културни институции, читалищата от общината, училищата.
Основните прояви в календара, които предизвикаха интереса на жителите на общината бяха: Сирни заговезни; концертът по случай Националния празник – 3 март – 135 години от Освобождението на България; Дните на талантите и интересите; подобаващото отбелязване на 9 май – Деня на Европа, на който ден отново се реализира и инициативата „Кмет за един ден”; Фестивалът на любителския планинарски филм „Под небето на Амбарица“; Международния ден на музеите – Нощ в музея; 24-то майското шествие, посветено на Деня на българската просвета и култура; Празникът на билките, планината и туризма на Айдушкото сборище; ХХ-ият юбилеен Събор-надпяване на пенсионерски състави на Беклемето.
Особено внимание в Културния календар на Община Троян през 2013 година заслужават няколко събития. От 1-ви до 5 май 2013 в Националното изложение на художествените занаяти и изкуствата се проведе ХХVІІ Национална изложба на народните художествени занаяти с международно участие – “Орешак 2013”. Участници  в изложбата  бяха майстори на занаятите от България, Китай, Япония, Северна Корея, Индонезия, Полша, Франция и Палестина. Иновативното културно събитие „Български фестивал на сливата“ имаше две издания – пролетно (в края на месец април) и традиционното есенно събитие. През месец юни градът ни беше домакин на „Рок академия – Троян“ с национален конкурс за авторска песен, в който участваха 7 групи от страната. На 14 октомври 2013 година с множество културни събития – изложби и богата концертна програма достойно беше отбелязана 145-годишнина от обявяването на Троян за град.
Годината беше белязана и от юбилеи, които бяха подготвени и проведени подобаващо –60 години Танцов ансамбъл „Здравец“, 60 години от откриването на Детска музикална школа при  Народно читалище „Наука 1870 г.“ – Троян, 20 години Дамски камерен хор при НЧ „Наука 1870 г.“, 90 години от рождението на Ганко Цанов, 120 години от рождението на Димитър Гимиджийски и 90 години от рождението на Маестро Владимир Парушев. През 2013 година бе издаден сборник с научни доклади от младежката сесия на научната конференция, посветена на 105-годишнината от рождението на Иван Хаджийски. По всеобщо мнение на специалсти – социолози докладите в сборника представляват значителна научна стойност.
Събитията в културния календар през 2013 г. бяха съпроводени от специализирани изложби, издания, концерти и научни конференции.
В началото на мандата основните културни институции разработиха програми за работата си до 2015 г. Програмите на Музея на занаятите в Троян, Национално изложение за художествените занаяти и изкуствата – с. Орешак, Природо-научен музей в с. Черни Осъм, Галерия “Серякова къща” и  Общинския младежки духов оркестър имат за цел: отговор на потребности, изисквания и очаквания на гражданите. По-важните акценти в работата на институциите през годината са:
МНХЗПИ – Троян
Музеят повиши нивото на изследователската си дейност чрез привличане на научни консултанти. Актуализира основната експозиция с подмяна на движимите културни ценности в нея. Инициира и участва в издания по троянска проблематика. Продължава организацията по създаването на Юбилеен сборник: Троян – 150 години. Организира изложби за представяне на фондовото богатство. Периодично актуализира основната си експозиция. Изработи каталог и рекламни материали  за популяризиране на музейния продукт на туристическите борси.
Постига целите си, заложени в програмата чрез план за действие и методика за всяка цел от една страна и гарантирана финансова обезпеченост от друга. За осъществяването на целите са сформирани екипи, към които са привлечени и външни специалисти.
На 21 август 2013 на свое заседание, Министерският  съвет  взе решение да предостави  за безвъзмездно управление на Община Троян на недвижима археологическа културна ценност  “Антично селище “СОСТРА”. След близо 7 годишно очакване на Община Троян, Министерството на културата съгласува “Подробен устройствен план и План за застрояване на Археологически обект “Кастел Состра”.
ПОМДОМ
Представителен общински младежки духов оркестър с мажоретки е място, където широк кръг хора общуват с изкуството и се занимават с творчество. По традиция оркестърът участва в почти всички общоградски чествания и прояви, завоюва призови места на национални и международни прояви. Оркестърът заема важна позиция, откликвайки на културните потребности  на широк кръг от населението. Съставът се превърна в притегателен център за деца с музикални заложби, издигащ моралните устои на младото поколение.
НИХЗИ с. Орешак
Националното изложение на художествените занаяти и изкуствата   Орешак  е единственото в страната,  в чиито изложбени зали са показани уникални предмети на народните художествени занаяти, изработени от български майстори от всички етнографски райони на страната ни.
Ежемесeчно   в  Националното изложение се организират изложби на майстори на народните художествени занаяти и приложни изкуства и млади автори от региона и страната. Рекламната стратегия на  НИХЗИ  - модерен web site, атрактивни рекламни  материали и активното участие в туристически борси - има за цел да създаде позитивна нагласа от страна на туристите и да популяризира традиционните за региона туристически продукти.
„Живите занаяти” е проект на Националното изложение на художествените занаяти и изкуствата – Орешак, който   представя  създаването на конкретни  продукти, свързани с материалното културно наследството и по-специално с народните художествени занаяти– демонстрации, пленери, изложби, пърформанси, концерти и др. 
Приоритет – участие на младите хора и е свързано с опазване и развиване на местните културни традиции.
Националното изложение в с. Орешак традиционно е основен организатор на събития около Храмовия празник и Празника на сливата и троянската сливова ракия. открои се пленерът по керамика и иконопис.
Днес Националното изложение е едно модерно и функционално съоръжение, което може да представя национално и европейско изкуство, като с това реализира своята цел- да се превърне в един европейски център на занаятите.
Галерия "Серякова къща"
Успешното партньорство между Община Троян и Дружеството на троянските художници продължи и през 2013 година. Негов резултат е утвърждаването на галерия „Серякова къща” като модерен център за изкуство и култура.
Община Троян подпомага ежегодно издръжката на галерията, като определя субсидия в рамките на своя бюджет. Заложени са и средства за конкретни годишни дейности по културния календар, които се реализират на територията на „Серяковата къща”.
От своя страна Дружеството организира цялостната дейност на галерията, като представя нови изложби, интересни автори от страната и чужбина и създава предпоставки за превръщането й в модерен културен туристически център.
Откриването на част от експозициите  бяха съпроводени от интересни музикални изяви на известни изпълнители. 
Природо-научният музей в с. Черни Осъм се радва на значителен интерес от туристи от цялата страна, най-вече сред деца и ученици, предвид образователния ефект на експозицията. През 2013 година започвна обновяването и модернизирането на експозиционните витрини на музея.
Читалищните институции имат важно място в културния живот на общината. Активно и резултатно е взаимодействието с Читалище „Наука 1870”. При добро и резултатно партньорство бяха организирани и проведени важни за общината прояви: честване на Васил Левски; Сирни заговезни; Лазарица; Дни на талантите и интересите; Български фестивал на сливата и много други.
Важна част от взаимоотношенията на читалищата и общинската администация е дейността по справедливо разпределение на субсидията. Общинска администрация усъвършенства оценъчната карта на читалищата, включвайки обективни критерии с цел справедливо разпределяне на субсидията и стимулиране дейността на читалищата в малките населени места. Бяха проведени индивидуални срещи с председателя, секретаря на читалището и кмета на всяко населено място в община Троян.
Положени бяха усилия за подобряване на материално-техническата база на читалищата. През 2013 година девет читалища взеха участие в инициативата на Областен информационен център – Ловеч „Месец на Европа в България“.
Консултативният  обществен съвет за образование и култура при Община Троян подпомага работата на кмета в сферата на културата и образованието за съхраняване на традициите, опазване на идентичността и развитие на креативността. С активното съдействие Консултативния съвет през месец май 2013 година Община Троян учреди годишна награда за постижения в областта на културата и образованието по случай Деня на българската просвета и култура и на славянската писменост – 24 май. Нейни първи носители са дует „Фантазия“ (Амория Маркова и Мариета Куцарова) в областта на културата и д-р Надка Иванова – Данкова – в областта на образованието.
ІХ. Развитие на младежките дейности и спорта
Многообразието от спортове дава възможност на всички граждани на Общината да практикуват любимите си занимания. Всички спортни клубове получават необходимата подкрепа, но е необходимо да се утвърждават традиционните за града спортове, които носят слава и реклама на Троян. Факт е, че на фона на финансовите проблеми представители на спортните клубове на Общината спечелиха над 10 медала от световни, европейски, балкански и международни купи и турнири. Заслугата е на състезателите и техните треньори. Голяма от състезателите са включени в различни национални тимове. Организираните и проведените спортни празници и състезания на територията на Община Троян са съобразени със спортния календар за 2013 г.
Постижения на спортните клубове:
Баскетболен клуб „Чавдар” – гр.Троян е клуб с традиции, с над 100 състезатели. През последните години се възстановяват секциите за работа с мъже и девойки. Мъжкият отбор е член на „А” РБГ. Клубът завоюва призови места на държавни, областни и зонални първенства;  отборът на момчета 14 години от БК”Чавдар”- Троян заема VІ място на национални финали, а мъжкия отбор заема второ място в АРБГ.
Сдружение „Футболен клуб „Чавдар” – гр.Троян. В детско-юношеската школа на клуба тренират над 100 състезатели - деца, юноши и мъже. Представянето на отборите през последната година:
· Мъже – участници във „В” РФГ; 2-ро място в Областна група;
· Юноши старша възраст – 3-ро място в Зонална група – Зона Велико Търново; Футболният клуб участва в програмата „Интер кампус” и всяка година италиански треньори провеждат показни тренировки на стадион „Чавдар”. През изтеклата година клубът проведе два турнира по футбол на малки вратички, които са заложени в спортния календар за 2013г.
Клуб по биатлон и стрелба „Аякс” – гр.Троян и през настоящата година има 32 медала на държавни първенства по биатлон; най-добър резултат постигна Владимир Илиев, 6 място на кръг от Световната купа по биатлон. Петима състезатели на КБС ”АЯКС” са участници в националния отбор на България. Клубът ежегодно провежда международен турнир по летен биатлон за „Купа Троян”, Държавно първенство летен биатлон за ветерани и всички възрастови групи. 

Клуб по планинско колоездене „Маунтин хил” – гр.Троян.  Клубът е създаден през 2010г, има завоювани 2 медала от тазгодишната надпревара от шампионата на България. Проведоха се Национални състезания по планинско колоездене на местността „Турлата”, Троян и Беклемето .

Колоездачен клуб „Хемус – 1896г.” – гр.Троян. През годината клубът се утвърждава като водещ в България и развива спорта „Колоездене” за всички възрастови групи - момчета, юноши старша възраст, юноши младша възраст и мъже.

Състезателите стартират в 26 състезания от Държавния спортен календар, а отборът юноши старша възраст участва успешно и в три международни състезания: Голямата награда на Белград – Сърбия и Голямата награда на Нови сад – Сърбия, „Гран при” Баня лука – Белград, Обиколка на Румъния, Обиколка на Сърбия,  и Обиколка на България. 

През настоящата година клубът завоюва в Международни и Държавни  първенства 45 индивидуални  и отборни титли. В резултат на активността на клуба Троян ежегодно е етапен град от Международната колоездачна обиколка на България, като през тази година беше финал на Обиколката. 

Спортен клуб „Самбо и джудо” – гр.Троян с 40-50 спортисти. През 2013 г. клубът е завоювал 123 медала от европейски, балкански, международни и държавни първенства. Десислава Цонева е носител на бронзов и сребърен медал от Европейско първенство по самбо за девойки до 18 г. и за кадети. Цветомира Димитрова завоюва на същото първенство трето място, а на Балканиадата Ивелин Доневски е вицешампион по джудо за юнощи мл. възраст. Клубът по „Джудо и Самбо” ежегодно организира Международен турнир по джудо и самво в гр. Троян. 

Карате-клуб „Атнес” – гр.Троян е учреден през 1990г. в града. Член е на Българска национална карате федерация, Българска джу-джицу федерация, Международна карате годжу-кай асоциация и Световна шито-рю карате федерация. На световното първенство в Сърбия Павлин Дишев завоюва бронзов медал. През настоящата година спортисти от клуба заемат около 100 призови места на различните състезания, включени в спортния календар по карате за 2013г., в т.ч. на Световното първенство в Сърбия. През изтеклата година клубът проведе национален шампионат по карате за мъже в спортна зала „Чавдар”, и международен семинар по полицейска защита с лектор г-н Серано от Испания.

Моторен Спортен Клуб „Троян мотор спорт  01” – гр.Троян. През 2013 година продължават изключителните изяви на спортистите от МСК „Троян мотор спорт  01”. Клубът  през изтеклата година завоюва Европейска титла на супер мото на Борислав Стоименов, вицешампион на Източноевропейски шампионат по мотокрос е Николай Нанчев МХ40 и трето място на Мирослав Христов в клас МХ40 на Източноевропейски шампионат. През изтеклата 2013г. град Троян беше домакин на Световен и Европейски шампионат по мотокрос – „GRAND PRIX BULGARIA 2013” и Източноевропейски и републикански шампионат по мотокрос. 
Сдружение „Клуб по ориентиране „Хемус” – гр.Троян. През настоящата година 36 състезатели от клуба показват отлични постижения на състезанията от спортната програма на федерацията. Клубът участва в състезания във Велико Търново, където по традиция своите първи стъпки правят младите надежди в този спорт. 
През 2013 година състезателите от клуба отчитат 12 златни, 18 сребърни и 17 бронзови медала, спечелени (отборно и индивидуално) на Държавни първенства. През месец юни беше проведена купа по ориентиране „Троян 2013г.”
Ски-тенис клуб – гр.Троян. Сравнително млад спортен клуб, който развива спортно-туристическа дейност. Ежегодно организира спортно-туристически празник в курорт „Беклемето”. По случай празника на детето 1-ви юни и на гр.Троян – Петковден, на новоизградения тенис-комплекс в с.Орешак бе проведен първият по рода си тенис-турнир за деца и юноши, за който има амбиции да бъде превърнат в традиционен.

Сдружение „Клуб по воден туризъм  „Осмос” – гр.Троян”. Клубът е създаден преди 40 години. Към момента членовете на клуба са 20. През последните години развива основно спортно-туристическа дейност, която се състои в организиране и провеждне на състезания в рамките на приет републикански календарен план. Изявите включват спускане по река, слалом в тихи води, комплексна туристическа щафета и други. През месец юли клуба проведе палатков лагер на яз. Сопот и честване със спортен празник по случай 40 годишния юбилей на клуба..

Сдружение „Алпийски клуб” – с.Ч.Осъм. Клубът развива спортно-туристическа дейност като предлага живописни екопътеки и маршрути. Ежегодно организира и провежда зимна алпиниада в местността „Северен Джендем”.

Ски бягане – благодарение ентусиазма на специалиста Иван Беломъжев все още този традиционен за Троян спорт запазва своето съществуване  , а за отбелязване е , че в него се състезава европейския шампион , и трети от световното първенство в смесената щафета по ски ориентиране Станимир Беломъжев. .

Шах – спорт с традиции се възражда благодарение на клуб ”Кресим” с председател Симеон Винчев. Клубът е републикански шампион по коренспонденски шах, а  вицешампион в същата дисциплина е отборът на „Кресим”-Троян. 
Към младежките дейности е и превенцията за борба  с противообществените прояви на ОбКБППМН.
Основни задачи на Секретаря на ОбКБППМН през 2013 г.са изпълнени и имат оптимален ефект за недопускане на рецидив чрез добра организация и провеждане на възпитателните дела и последваща корекционно-възпитателна дейност за правонарушителите.

Реализирани са дейности, насочени към ограничаване  и противодействие на антисоциалното и асоциалното поведение сред подрастващите на територията на общината, както и към оптимизиране условията за тяхното нормално развитие и възпитание. Разширени са взаимоотношенията на общинската администрация с другите институции, организации, учреждения и заведения за преодоляване на причините за извършване на противообществени прояви от малолетните и непълнолетните.
През 2013 година са организирани и проведени 36 възпитателни дела в рамките на законоустановения срок при акуратно спазване изискванията на чл. 16 от ЗБППМН, свикани през годината са 12 заседания на Оперативното бюро (ОБ) на ОбКБППМН за разглеждане на мярка “обществено порицание” при постъпили в комисията сигнали и преписки, както и текущи въпроси относно корекционно-възпитателната работа с поставени под възпитателен надзор на обществен възпитател малолетни / непълнолетни лица. Работено е за активизиране дейността на вътрешно-училищните комисии за БППМН и поддържане на тясно взаимодействие с ОбКБППМН за ограничаване и предотвратяване негативните прояви и девиациите в поведението у подрастващите и повишаване ефективността на корекционно-възпитателната работа с проявени малолетни и непълнолетни лица.

Проведени са редица работни срещи с представители на РУ „Полиция” - Троян, Д „СП”, РП - Троян, РС - Троян, директори на училища, членове на Комисията за БППМН, представител на църквата за обсъждане и вземане на мерки за намаляване на престъпността сред малолетните и непълнолетните лица на територията на общината.

Със съвместни усилия са намалени до минимум противообществените прояви, извършени от  малолетни/непълнолетни, намален е броят на учениците, не посещаващи училище, подобрени са взаимоотношенията родител – дете.
Х. Изграждане на доверие в общинската администрация
Общинска администрация Троян се стреми да бъде прозрачна и отговорна пред обществото, с гъвкава и адаптивна структура, мотивирани и динамични служители, използваща пълноценно съвременните информационни технологии и предоставяща услуги с високо качество.

Водещи принципи са:

· пълно зачитане на индивидуалните права на гражданите, включително спазване на принципа на субсидиарност;

· максимално опростяване и систематизиране на нормативните актове и процедури;

· фокус върху клиента – при предоставянето на административни и обществени услуги акцентът се премества към нуждите на потребителите, вместо към проблемите на доставчиците на услуги;

· Взаимодействие и партньорство с организациите на гражданите и бизнеса.

· Последователно въвеждане и прилагане на всички универсални принципи на добро управление - върховенство на закона /законност, справедливост/; съгласие /легитимност, баланс/; капацитет /ефективност и ефикасност/; устойчивост /предвидимост, надеждност/ и визия за бъдещето;

Усилията на администрацията бяха насочени към въвеждане на интегрирани административни услуги, осигуряване на оперативна съвместимост между съществуващите системи и служебен обмен на информация и документация.

Последователно се въвежда комплексното административно обслужване и нов подход за предоставяне на услуги на едно място от повече от една администрация.  
През изминалата година се извърши цифровизиране на регистрите по гражданско състояние. Предлагат се по-бързи и качествени услуги на населението. След пълното цифровизиране на регистрите гражданите ще могат да получават необходимите услуги по гражданско състояние, както в града / за цялата община/, така и в селата. В центъра за административно обслужване ще се издават всички документи на граждани, свързани с препис – извлечения от актове за граждански брак, раждания и смърт. На всяко кметство ще бъдат качени в цифров модел освен информацията за селото и за част от съседни на тях села.

От 2014 г. общинска администрация Троян ще започне издаването на актове по гражданско състояние на граждани от цялата община.

 През м. Август 2013 г. в община Троян стартира „Гише на бизнеса“, което се намира в Центъра за административно обслужване, в сградата на администрацията. Целта на гишето е да подпомага всички инвеститори за по-бързо и ефективно административно обслужване. Служителят, който е ангажиран извършва консултации, относно необходимите документи, за извършване на определена услуга от администрацията. Предлага се изчерпателна информация за техническите и административни услуги, които общината предлага.

Служителите на администрацията са ангажирани да изпълняват исканата услуга с приоритет, спазвайки законоустановените срокове. Следи се за изпълнението на заявената услуга и при възникване на проблем заявителя се уведомява. Гишето на бизнеса подпомага инвеститорите от подаването на заявлението за извършване на определена услуга, до неговото изпълнение.

В сайта на Община Троян бе внедрен специализиран продукт - „Публични регистри“, който осигурява информация на „живи данни“, съдържащи се в регистрите на общината. Всеки гражданин, който иска да получи информация, относно наличните имоти, предлагани под наем или продажба може да се възползва от публичните регистри.
· „регистър на общинската собственост“, който дава информация за наличните свободни общински имоти на територията на цялата община. Чрез него всички граждани могат да получат информация за вида на имота, собствеността на имота и местонахождението му;

· „регистър на индивидуалните административни актове“ /заповеди на кмета/. Чрез него гражданите могат да се информират какви заповеди с обществено значение е издал Кмета на община Троян; 
· „регистър на етажната собственост“, който дава информация за вписаните сгради в режим на етажна собственост и техните управители на територията на общината.
 Чрез въвеждането на публичните регистри през изминалата година се постига  прозрачност в работата на администрацията, достъпност до информация, отчетност.

От м. 09.2013 г. общинска администрация Троян предлага обслужване на граждани он-лайн. Чрез сайта на Община Троян, секция „Портал за електронни административни услуги“, всички граждани могат да подадат своето искане за определен вид услуга. Към момента общината предлага следните услуги по гражданско състояние: Издаване на удостоверение за наследници, издаване на удостоверение за раждане-дубликат, издаване на удостоверение за сключен граждански брак – дубликат, удостоверение за идентичност на лице с различни имена, удостоверение за родените от майката деца, удостоверение за родствени връзки и удостоверение за семейно положение. 

Услуги по ТСУ, предлагани он-лайн: Издаване на удостоверения за факти и обстоятелства по ТСУ, Издаване на виза за проектиране по чл. 140 от ЗУТ, Издаване на скица на недвижим имот /за проектиране/, Удостоверение за идентичност на УПИ, Издаване на удостоверение за степен на завършеност на строеж и Издаване на удостоверение за търпимост.

Всеки гражданин желаещ да ползва услугите на община Троян по електронен път може да направи това, като се регистрира по указания начин в сайта на общината Община Троян внедри 

През изминалата година бе внедрена Географска информационна система. В сайта на община Троян има линк към нея. Чрез него всички граждани могат да получават информация за имотите, които ги интересуват, местонахождение, граници, собственост и площ.
През 2013 г. във връзка с подобряване на обслужването в населените места на територията на Община Троян, всички кметства и наместничества на територията на общината започнаха да приемат заявления, молби, жалби и други на граждани на кметствата. По електронна поща изпращат искането на гражданина в Центъра за административно обслужване, където се завеждат и се връщат на гражданите входящите номера. Отговорите си гражданите получават по пощата с обратни разписки. Това спестява време и средства.

 Бяха разработени брошури за всички услуги, които общината предлага, в помощ на гражданите.

 Монтирахме Киоск терминал: даващ възможност да се ползва и от потребители с ниска компюнтърна грамотност. Той работи в режим на самообслужване и дава информация за предоставяните административни услуги.

За по-бързо обслужване на служителите от администрацията, за нуждите на отдел „Услуги на гражданите“ беше закупен скенер, с който цялата входяща кореспонденция се сканира и се качва в деловодната система. 
 На разположение на гражданите са разработени анкетни карти за удовлетвореността на работата на общинската администрация, които се анализират на всяко шестмесечие. Тази възможност е предоставена и по електронен път, чрез сайта на общината. Създаден е механизм за обратна връзка с потребителите, която да показва доколко потребителите са удовлетворени от качеството на обслужване, чрез разработване на бланки за предложения, коментари, похвали, оплаквания, анкети, специализирана рубрика на страницата на общината и др. с цел да бъдат взети под внимание изменящите се потребности на различните групи клиенти.

По този начин се дава възможност на администрацията да прецени в  каква степен постига своите цели, доколко рационално са използвани публичните ресурси, какви са обществените въздействия и т.н. Подобрява качеството на изпълнението на публичните политики и административното обслужване, както и на постиганите резултати, създаваните продукти и предоставяните услуги. Целта е да се постигнат резултати, които отговарят на обществените нужди, като се използват наличните ресурси по най-добрия начин.

През 2013 година активно работихме за подобряване на местната нормативна уредба в посока справедливост, навременност в регулирането на обществените отношения и ефективност на контрола. Извършени бяха експертни анализи на действащите наредби. Всяко предложение за промяна или приемане на нова наредба бе съпътствано и с обществено обсъждане.
ХІ.Засилване на местното самоуправление и развитие на гражданското общество

Доброто управление е пряко обвързано със структурите на гражданското общество. Принципите на доброто управление на местно ниво  акцентират върху необходимостта от демократично и отворено местно самоуправление с широко участие на гражданите и в името на обществения интерес. Подобряването на прозрачността и отчетността на местната власт и капацитета за граждански контрол върху общините са основна част от принципите на доброто управление, произтичащи от документите на Европейския съюз, Съвета на Европа, българския национален омбудсман и омбудсмана на Европейския съюз.
През изминалата 2013 г. на територията на града функционират вече дванадесет квартални съвета. През тази година предстои да се обхванат и останалите части от територията на гр. Троян. 

На територията на всяко населено място от общината са изградени кметски съвети. Те имат обща насоченост, изпълнявайки основно посредническа функция, чрез която подпомагат взаимодействието между живущите в села и общинска администрация.Подпомагат формирането и реализирането на управленската програма за мандат 2011-2015 година. 
Кварталните и кметските съвети се грижат  за спазване на наредбите касаещи обществения ред и сигурност,  околната среда и зелените площи, дават коструктивни предложения относно подобряване на административните услуги, предоставяни в администрацията, активно работят за осъществяване на проекти и добри практики, които са за благоустрояване на  кварталите и селата, организират се съвместно събития за съхранение и  развитие на техните традиции и културни ценности и др. Кметските и кварталите съвети функционират на доброволен принцип.За първи път в края на тази година кварталните съвети направиха предложения, които да бъдат разгледани и включени в капиталовата програма.
С участието и съдействието на кметските, кварталните съвети и консултативните съвети  общинската администрация организира публични обсъждания на проекти за актове на местната власт и документи на общинската администрация и на Общинския съвет, които касаят всички жители като стратегии, програми и планове за общинско развитие, проекто-бюджета на общината, общински наредби и други. Целта на обсъжданията с гражданите е да бъдат предварително информирани, за да могат да дадат становища и предложения по проектите. На проведеното обществено обсъждане свързано с Общинския план за развитие 2014-2020 присъстваха всички председатели на квартални съвети, които отправиха и предложения.
От 22.01.2013 година по предварително изготвен график  Кметът на община Троян провежда срещи с населението на кметсвата за  отчитане на изпълнението на управленската програма през 2012 година. Събранията протекоха при голяма активност. Чрез тези срещи успяхме да осъществим непосредствена връзка с хората от селата. Кметът на Общината и кметския съвет на съответното село се  ангажираха с поставените проблеми, възникващи в селото.
Изградените консултативни съвети през цялата година ни подпомагаха при решаването на конкретни проблеми. Всички техни представители се обединиха около голямата цел да работят заедно, за да направят живота на хората по-добър. Даваха експертни становища на администрацията при формулирането, разработването и провеждането на политиката в областта на икономическото развитие, териториалното и селищно устройство, строителството,  хуманитраните дейности и култура.
Уважаеми госпожи и господа,

През изминалата година община Троян е носител на два приза: Етикет за добро управление и от Фондация за прозрачни регламенти за „ Най – добра практика за партньорство между общинска администрация и гражданското общество за реализиране на прозрачност в действията на администрацията“.  
В заключение, бих искала да обобщя, че изпълненото през 2013 г. е част от една амбициозна и последователна управленска програма.
Изпълненото през 2013 г. обхваща в голяма степен целия спектър от развитието на социално – икономическия живот на града.
Благодарение на гарантираната финансова стабилност, строгата бюджетна дисциплина, ефективното разпределение на разходите и максималното използване на финансовите възможности на външното финансиране, не на последно място - осигуреното съфинансиране на инвестиционните проекти, макар и трудна, 2013 бе силна година. Усилено работихме по поетите ангажименти за реализацията на инвестиции, насочени към решаване на сериозни проблеми, свързани с базисната инфраструктура, качеството и естетиката на градската среда, образователните и социални потребности, туристическия и културен потенциал на града.
Стартира най мащабния проект „Изпълнение на втори етап на интегриран проект за водния цикъл на град Троян” ОП „Околна среда”.

Положиха се систематични и последователни усилия за подготовка на нови проектни предложения – следващи важни инвестиции в качество на живот.
Всичко това ми дава увереност, че изминалата отчетна година бе истински ползотворна.
Изразявам благодарност на всички, които по един или друг начин, допринесоха за процеса на израстване на местното самоуправление.
Благодаря на общинските съветници, които бяха ценен коректив.
Благодаря на всички партньори.
Благодаря на гражданите на община Троян.
ПРИЛОЖЕНИЕ 1

КАТО БЕНЕФИЦИЕНТ
	
	
	
	
	
	

	 
	Процедирани проекти 2013 г. като пряк бенефициент
	Донорска
организация
	Период
на реализация
	 Стойност
на проекта, лв 
	Бележка

	 
	ВСИЧКО:
	 
	 
	36 410 164,56     
	 

	1
	Независимост и включване
	ОП "РЧР" 2007-2013 г.
	01.02.13 г.
31.07.14 г.
	164 989,88     
	 

	2
	Функционален анализ на общинските администрации Троян и Севлиево
	ОП „Административен капацитет” 2007-213 г., МФ
	10.10.12 г.
14.01.14 г.
	160 804,00     
	 

	3
	Изпълнение на втори етап на интегриран проект за водния цикъл на град Троян
	ОП "Околна среда 2007-2013 г.", МОСВ
	11.12.12 г.
10.02.15 г.
	29 486 104,51     
	 

	4
	Повишаване на квалификацията на служителите от Общинска администрация - Троян
	ОП „Административен капацитет” 2007-213 г., МФ
	26.04.13 г.
26.04.14 г.
	         83 402,22     
	 

	5
	Изграждане на център за предоставяне на културни услуги - многофункционална сграда в гр. Троян
	МЗХ, МИГ
	10.07.13 г.
10.07.14 г.
	        403 433,00     
	 

	6
	Изграждане на център за отдих, свободно време и спорт в с. Балканец, община Троян
	МЗХ, МИГ
	10.07.13 г.
10.07.14 г.
	         74 694,92     
	 

	7
	Рехабилитация на обществени зелени площи - паркове и градини, детски площадки и съоръженията към тях, в т.ч. доставка на съоръжения в гр. Троян и с. Дебнево, община Троян
	МЗХ, МИГ
	10.07.13 г.
10.07.14 г.
	         87 322,70     
	 

	8
	„Възстановяване на горския потенциал на общински горски територии по кадастралната карта на с. Старо село“
	МЗХ, МИГ
	30.07.13 г.
30.07.14 г.
	         20 761,84     
	 

	9
	"Реконструкция/ обновяване и оборудване на "Многопрофилна болница за активно лечение - Троян"- ЕООД, гр. Троян"
	ОП "Регионално развитие" 2007-2013 г. МРРБ
	30.10.13 г.
30.04.14 г.
	     1 289 272,58     
	 

	10
	Изготвяне на ИПГВР на град Троян с времеви хоризонт до 2020 г.
	ОП "Регионално развитие" 2007-2013 г. МРРБ
	21.12. 13 г.
18.06. 15 г.
	        199 104,00     
	 

	11
	Обновяване на туристическата инфраструктура на община Троян чрез изграждане на информационен пунк и съоръжения за посетители
	МЗХ, МИГ
	16.12.13 г.
16.12.14 г.
	         42 983,24     
	 

	12
	Корекция на р. Бели Осъм в централната градска част на град Троян за предотвратяване ерозията на речния бряг и овладяване на риска от наводнения
	ОП "Регионално развитие" 2007-2013 г. МРРБ
	03.06.11 г.
03.06.13 г.
	848 949,58     
	Реализиран

	13
	Провеждане на иновативно културно събитие в община Троян – Български фестивал на сливата
	ОП "Регионално развитие" 2007-2013 г. МРРБ
	09.08.11 г.
08.08.13 г.
	    341 225,91     
	Реализиран

	14
	Ефективност и качество за добро управление
"Транснационално и междурегионално сътрудничество", бюджетна линия: BG051РО002/10/1.6-02.
	ОП „Административен капацитет” 2007-213 г., МФ
	10.04.12 г.
10.06.13 г.
	158 745,18     
	Реализиран,Партньор по проекта е 
община Елванген, Германия

	15
	Интегриран проект за водния цикъл на с. Шипково, община Троян
	ПРСР, 2007-2013 г.
	23.10.09 г.
14.01.14 г.
	    3 000 887,00     
	Реализиран до края на 2014 г.

	16
	Възстановяване на горски потенциал и въвеждане на превантивни дейности в землището на с. Голяма Желязна
	ПРСР, 2007-2013 г.
	31.03.11 г.
15.03.15 г.
	          47 484,00     
	Реализиран до края на 2014 г.

	
	
	
	
	
	

	
	Други
	
	
	89 477,00     
	

	1
	Изграждане на открита детска площадка в ОДЗ "Буковец", гр. Троян
	"Красива България", МТСП
	11.03.2013 г.
09.12.2013 г.
	         41 230,00     
	 

	2
	Изграждане на открита детска площадка в ОДЗ "Мир", гр. Троян
	"Красива България", МТСП
	11.03.2013 г.
09.12.2013 г.
	         48 247,00     
	 

	
	
	
	
	
	

	
	Вид проект
	
	
	Стойност
	%

	
	Проекти с инвестиционен характер
	35 301 893,37     
	96,96%

	
	Проекти с неинвестиционен характер
	 1 108 271,19     
	3,04%

	
	
	
	
	36 410 164,56     
	100,00%

	
	
	
	
	
	

	
	
	
	
	
	%

	
	ОПОС
	
	
	29 486 104,51     
	80,78%

	
	ОПРР
	
	
	2 678 552,07     
	7,34%

	
	ПРСР
	
	
	3 677 566,70     
	10,08%

	
	ОПРЧР
	
	
	164 989,88     
	0,45%

	
	ОПАК
	
	
	402 951,40     
	1,10%

	
	Кр. България
	
	
	89 477,00     
	0,25%

	
	
	
	
	36 499 641,56     
	100,00%

	
	
	
	
	
	

	
	Финансираща програма
	Стойност
	

	
	ОП "Околна среда"
	29 486 104,51     
	80,98%

	
	ОП "Регионално развитие"
	2 678 552,07     
	7,36%

	
	Програма за развитие на селските райони
	3 677 566,70     
	10,10%

	
	ОП "Развитие на човешките ресурси"
	164 989,88     
	0,45%

	
	ОП "Административен капацитет"
	402 951,40     
	1,11%

	
	
	
	
	36 410 164,56     
	100,00%




ПАРТНЬОРСКИ
	
	
	
	
	
	

	 
	Процедирани партньорски проекти
	Донорска
организация
	Период
на реализация
	 Стойност
на проекта, лв 
	Бележка

	 
	ВСИЧКО:
	 
	 
	 5 482 004,70     
	 

	1
	Подкрепа за достоен живот
	ОП "РЧР" 2007-2013 г., АСП
	08.10. 10 г.-
15.04. 14 г.
	     270 197,89     
	Община Троян е 
партньор по проекта 
на АСП

	2
	Прилагане на СМР за територията на общините Троян и Априлци
	ПРСР, 2007-2013 г.
	2011-2015  
	 3 875 000,00     
	Общината е партньор

	3
	Устойчиво развитие на туризма, чрез ефективен маркетинг и реклама на разнообразни и атрактивни туристически продукти и услуги
	ОП "Регионално развитие" 2007-2013 г. МРРБ
	13.08. 12 г.-
13.08. 14 г.
	   445 950,00     
	Общината е партньор,
на община Ловеч,
заедно с общините
Летница и Априлци

	4
	Подкрепа за заетост
	ОП "РЧР" 2007-2013 г., АСП
	01.02.13 г. -
06.02.14 г.
	      43 600,34     
	Община Троян е 
партньор по проекта 
на Агенция по заетостта

	5
	Ново начало - от образование към заетост
	ОП "РЧР" 2007-2013 г., АСП
	01.02.13 г. -
30.07.13 г.
	      10 487,96     
	Община Троян е 
партньор по проекта 
на Агенция по заетостта

	6
	И аз имам семейство
	ОП "РЧР" 2007-2013 г., АСП
	08.12.12 г. -
31.05.14 г.
	      30 504,50     
	Община Троян е 
партньор по проекта 
на Агенция по заетостта

	7
	Нов избор - развитие и реализация
	ОП "РЧР" 2007-2013 г., АЗ
	01.10.12 г.-
31.08.13 г.
	   247 734,80     
	Изпълнен
Община Троян е 
партньор по проекта 
на Агенция по заетостта

	8
	Координиране на местни политики в област Ловеч за устойчиво развитие и просперитет (А10-13-50/12.11.10 г.), „Ефективна координация и партньорство при разработване и провеждане на политики”, бюджетна линия: BG051PO002/10/1.3-04.
	ОП „Административен капацитет” 2007-213 г., МФ
	20.02.12 г. -
20.10.13 г.
	   558 529,21     
	Изпълнен
Общината е партньор 
по проекта на Областна 
администрация - Ловеч


ПОДАДЕНИ ПРОЕКТИ
	
	
	
	
	

	
	
	
	
	

	 
	Подадени проектни предложения през 2013 г.
	Програма
	Стойност
	Статус

	1
	Обновяване на туристическата инфраструктура на град Троян, чрез създаване на атракционни зони в Музея на занаятите и изграждане на туристическа пътека
	ПРСР, МИГ
	        36 458,52     
	В оценка

	2
	Реконструкция на ул. "Букова" в град Троян
	ПРСР, МИГ
	      113 041,64     
	В оценка

	3
	Изграждане на информационно-културен център в град Троян
	ПРСР, МИГ
	      455 630,35     
	В оценка

	4
	Изготвяне на ИПГВР на град Троян с времеви хоризонт до 2020 г.
	ОП "Регионално развитие" 2007-2013 г.
	      199 104,00     
	финансиран

	5
	"Реконструкция/ обновяване и оборудване на "Многопрофилна болница за активно лечение - Троян"- ЕООД, гр. Троян"
	ОП "Регионално развитие" 2007-2013 г. 
	   1 289 272,58     
	финансиран

	6
	Изграждане на открита детска площадка в ОДЗ "Буковец", гр. Троян
	"Красива България", МТСП
	        41 230,00     
	финансиран

	7
	Изграждане на открита детска площадка в ОДЗ "Мир", гр. Троян
	"Красива България", МТСП
	        48 247,00     
	финансиран

	
	
	
	2 182 984,09 
	

	
	
	
	
	


ПРИЛОЖЕНИЕ 2
	
	
	
	
	
	
	

	
	
	
	
	
	
	

	
	
	КАПИТАЛОВИ РАЗХОДИ 2013 г. НА ОТДЕЛ "ОКСМД"
	
	

	
	
	
	
	
	
	

	
	№
	Наименование
	Всичко
	Собствени средства
	Общински средства
	

	
	І
	Изграждане на детски и спортни площадки на територията на община Троян 
	 
	 
	 
	

	
	1
	Изграждане на детска площадка в Детска ясла 1, гр. Троян;
	13992,24
	 
	13992,24
	

	
	2
	Изграждане на детска площадка в яслена група към ОДЗ „Мир“, гр. Троян;
	13995,20
	 
	13995,20
	

	
	3
	Благоустрояване на дворното пространство и изграждане на площадка за игра на деца от 3 до 12г. в ЦДГ „Здравец“ гр. Троян;
	18752,56
	1500,00
	17252,56
	

	
	4
	Доставка и монтаж на съоръжения за игра в ЦДГ „8-ми Март“, гр. Троян;
	10258,69
	2500,00
	7758,69
	

	
	5
	Доставка и монтаж на съоръжения за игра в ОДЗ „Мир“, гр. Троян;
	7736,06
	4000,00
	3736,06
	

	
	6
	Изграждане на площадка за игра на деца от 3 до 12 години  в ЦДГ “Синчец”, гр. Троян
	6021,60
	3000,00
	3021,60
	

	
	ІІ 
	Проект "Красива България"
	 
	 
	 
	

	
	1
	Изграждане на открита детска площадка в ОДЗ "Буковец
	 
	 
	 
	

	
	 
	СМР
	37834,55
	 
	 
	

	
	 
	Управление
	2062,00
	 
	 
	

	
	 
	 
	 
	19549,61
	20346,94
	

	
	2
	Изграждане на открита детска площадка в ОДЗ „Мир
	 
	 
	 
	

	
	 
	СМР
	43615,13
	 
	 
	

	
	 
	управление
	2412,00
	 
	 
	

	
	 
	 
	 
	22553,26
	23473,87
	

	
	3
	Проектиране 
	2400,00
	 
	2400,00
	

	
	4
	Авторски надзор
	456,00
	 
	456,00
	

	
	5
	Строителен надзор
	762,00
	 
	762,00
	

	
	ІІІ
	„Основен ремонт помещения в ОУ „Ив. Хаджийски“ за преместване на Представителен общински младежки духов оркестър с мажоретки”
	24949,86
	 
	24949,86
	

	
	ІV
	„Текущ ремонт на сгради-общинска собственост“
	 
	 
	 
	

	
	1
	 "Дренаж на административно-битова сграда стадион "Чавдар"
	6969,92
	 
	6969,92
	

	
	2
	"Преустройство  на склад за стая за съдии в спортна зала "Чавдар"
	5490,60
	 
	5490,60
	

	
	3
	“Основен ремонт в читалище “Борци за свобода” в кв.Василевско”
	4485,72
	 
	4485,72
	

	
	4
	 “Основен ремонт покрив Детска ясла”
	17044,68
	 
	17044,68
	

	
	V
	Ремонт покрив източно тяло  НУ"Св.Св.Кирил и методий"
	35544,73
	12000,00
	23544,73
	

	
	VІ
	Подмяна дограма и ремонт 4 кл. стаи и ел. инсталация в централна сграда на ОУ"Иван Хаджийски"
	28302,20
	10000,00
	18302,20
	

	
	VІІ
	Подмяна отоплителни тела в учебните сгради  на ОУ"Иван Хаджийски"
	20313,00
	 
	20313,00
	

	
	VІІІ
	Ремонт сграда на изнесена група в с. Черни Осъм към ЦДГ "Незабравка" с-Орешак
	15194,16
	4000,00
	11194,16
	

	
	ІХ
	"Пожарогасителна система за дом за стари хора с.Добродан
	989,60
	 
	989,60
	

	
	Х
	Аварийни ремонти
	 
	 
	 
	

	
	1
	Подмяня външен захранващ водопровод в ЦДГ"Здравец"
	865,00
	 
	865,00
	

	
	2
	Ремонт канализация в ЦДГ"8 ми март"
	1780,00
	 
	1780,00
	

	
	3
	Ремонт  в ЦДГ"8 ми март"
	2500,00
	 
	2500,00
	

	
	4
	Ремонт настилки в ЦДГ"Здравец" изнесена група в с. Шипково
	840,00
	 
	840,00
	

	
	5
	Подмяна дограма в ОДЗ "Мир" - изнесена група в с.Дебнево
	2390,00
	 
	2390,00
	

	
	ХІ
	Добавяне допълнителна мощност към кухненски блок в дома за стари хора с.Добродан
	1444,66
	 
	1444,66
	

	
	ХІІ
	Геодезично заснемане за издаване удостоверение от АГК на новоизградените детски площадки в Детска ясла и детски градини.
	1680,00
	 
	1680,00
	

	
	ХІІІ
	Отчитане обекти по "Обществен форум за реализация на партньорски проекти"
	 
	 
	 
	

	
	 
	Наименование на проекта
	Обща стойност
	Съфинансиране от кандидата
	Финансиране от ин."Обществен форувм-2014"
	

	
	1
	МНЗХПИ гр.Троян - "Музей в куфар"
	2900,00
	870,00
	2030,00
	

	
	2
	ЦДГ "Здравец" гр. Троян - "Децата заслужават красота"
	2099,68
	630,00
	1469,68
	

	
	3
	СОУ"Св.Климент Охридски" гр.Троян - "И чешмата"
	1000,00
	310,00
	690,00
	

	
	4
	ОУ "Васил Левски" с.Борима -Тротоарът безопасно място за движение
	5142,14
	1642,15
	3499,99
	

	
	5
	СОУ"Васил Левски" гр.Троян - "Училище сред природата- природата в училище"
	4400,00
	1320,00
	3080,00
	

	
	6
	СДГ"Незабравка"с.Орешак/изн група в Черни Осъм"- Еко кът
	3500,00
	1050,00
	2450,00
	

	
	7
	Кметство с.Дебнево - Изгр на детска прощадка във филиал на ОДЗ"Мир" в с. Дебнево
	1999,50
	630,60
	1368,90
	

	
	 
	Всичко:
	352123,48
	85555,62
	266567,86
	

	
	
	
	
	
	
	


ПРИЛОЖЕНИЕ 3

	Вид операция
	Постъпления

	
	2012 г.
	2013 г.
	отклонение
	%

	А. Приходи от собственост, постъпили в бюджета
	              585 652    
	              774 888    
	              189 236    
	          132,31    

	І. Приходи по реда на ЗОС
	              537 516    
	              591 168    
	                 53 652    
	          109,98    

	1. Приходи от продажби, в т.ч.
	           123 853    
	           130 716    
	               6 863    
	          105,54    

	1.1. Нежилищни имоти, в т.ч. трафопостове 
	             39 827    
	           108 980    
	             69 153    
	          273,63    

	1.2. Жилищни имоти
	                          -      
	                          -      
	                          -      
	                   -      

	1.3. Присъединяващи се места
	               6 375    
	              6 536    
	                                                         161    
	          102,53    

	1.4. Ликвидиране на съсобственост
	             17 800    
	                          -      
	-            17 800    
	                   -      

	1.5. Движими вещи
	                          -      
	               1 800    
	               1 800    
	                   -      

	1.6. Приход от замяна
	                          -      
	                          -      
	 - 
	 - 

	1.7. Приход от продажба на земя на собственика на законно построена върху нея сграда
	             59 851    
	               3 400    
	-            46 451    
	        22,39    

	2. Приходи от предоставени права
	           195 901    
	           212 528    
	             16 627    
	          108,49    

	2.1. Права на ползване
	 
	 
	                          -      
	 

	2.1.1. Върху терени
	               9 187    
	                          -      
	-              9 187    
	                   -      

	2.1.2. Върху помещения
	             29 820    
	             57 967    
	             28 147    
	          194,39    

	2.1.3. Върху вещи
	                          -      
	                          -      
	                          -      
	 

	2.2. Права на преминаване
	             10 147    
	               8 406    
	-              1 741    
	            82,84    

	2.3. Право на строеж и пристрояване
	                  823    
	               6 295    
	               5 472    
	          764,88    

	2.4. Приходи от предоставяне на сечища
	           145 924    
	           139 860    
	-              6 064    
	            95,84    

	3. Приходи от наеми и аренда
	           217 762    
	           247 924    
	             30 162    
	          113,85    

	3.1. Терени
	             82 269    
	             89 292    
	               7 023    
	          108,54    

	3.2. Помещения
	             89 075    
	           110 974    
	             21 899    
	          124,58    

	3.3. Жилищни имоти
	             23 424    
	             23 238    
	-                     186    
	            99,21    

	3.4. Земеделски земи
	            22 174    
	            23 338    
	              1 164    
	          105,25    

	3.5. Движими вещи
	                      820    
	               1 082    
	                      262    
	          131,95    

	3.6. Язовири
	                          -      
	                          -      
	                          -      
	                   -      

	ІІ. Приходи от дялово участие в търговски дружества
	             48 136    
	           183 720    
	           135 584    
	          381,67    

	1. Дивиденти
	             46 980    
	           183 720    
	           136 740    
	          391,06    

	2. Наеми
	               1 156    
	                          -      
	-              1 156    
	                   -      

	 
	 
	 
	 
	 

	Б. Приходи по реда на ЗПСК (приложение № 2.)
	             24 000    
	                         -      
	-            24 000    
	                  -       

	1. Реализирани продажби 
	                          -      
	                          -      
	                          -      
	 

	2. Неустойки и присъдени съдебни разноски
	             24 000    
	                          -      
	-            24 000    
	                  -       

	3. Други (продажба на документации)
	                          -      
	                          -      
	                          -      
	                   -      

	4. Задържани депозити
	                          -      
	                          -      
	                          -      
	                   -      

	 
	 
	 
	 
	 

	В. Приходи по реда на Закона за туризма
	           105 000    
	             70 051    
	-            34 949    
	           66,72     

	1. Туристически данък
	             98 000    
	             60 371    
	-            37 629    
	           61,60     

	2. Категоризации
	               7 000    
	               9 680    
	               2 680    
	         138,29     

	 
	 
	 
	 
	 

	ВСИЧКО точки А,  Б  и В
	          714 652    
	          844 939    
	           130 287    
	          118,23    

